qundao/data-zh-poetry huggingface dataset:
十六日泛舟
作者：李纲
朝代：宋
体裁：五言律诗

小雨破残暑，移舟佳致多。烟岚远增翠，云水暮相和。散绮霞依日，摇金月委波。胜游非易得，不饮欲如何。
千叶碧桃二绝句
作者：李纲
朝代：宋

春光欲暮碧桃开，烟露相和染玉腮。仙苑何人移得种，风光疑自茂陵来。每恨桃花抵死红，年年秾艳笑春风。谁知零落胭脂后，浅碧微开烟雨中。
千叶碧桃二绝句·其一
作者：李纲
朝代：宋
体裁：七言绝句

春光欲暮碧桃开，烟露相和染玉腮。仙苑何人移得种，风光疑自茂陵来。
千叶碧桃二绝句·其二
作者：李纲
朝代：宋

每恨桃花抵死红，年年秾艳笑春风。谁知零落胭脂后，浅碧微开烟雨中。
千叶碧桃二绝句·其二
作者：李纲
朝代：宋

每恨桃花抵死红，年年秾艷笑春风。
谁知零落臙脂后，浅碧微开烟雨中。
午暑憩夜明馆道傍清流激湍可爱所乏者茂林修竹耳二首
作者：李纲
朝代：宋

火云千丈映溪山，正是人间行路难。赖有道傍飞瀑在，喷霜翻雪作清寒。宝气何年夜发明，至今邮舍得佳名。我来不暇寻光景，但爱锵金漱玉声。
午暑憩夜明馆道傍清流激湍可爱所乏者茂林修竹耳二首·其一
作者：李纲
朝代：宋
体裁：七言绝句

火云千丈映溪山，正是人间行路难。赖有道傍飞瀑在，喷霜翻雪作清寒。
午暑憩夜明馆道傍清流激湍可爱所乏者茂林修竹耳二首·其二
作者：李纲
朝代：宋
体裁：七言绝句

宝气何年夜发明，至今邮舍得佳名。我来不暇寻光景，但爱锵金漱玉声。
午暑憩潭田精舍老僧求询其曾游方否云以少尝一到分宁感而赋此
作者：李纲
朝代：宋
体裁：五言律诗

修江深寂处，兰若寄高邱。松竹有古意，云山无世愁。老僧头已白，邻邑幼曾游。自哂何为者，半生踰百州。
华容西二十许里有墨山即离骚所谓玄石也山有大云寺寺有云母泉甘芳洁清大旱不竭唐李华有诗序之甚详其末云华贬杭州司公恩复左补阙次于岳阳江山延望思与高贤共饮云母之泉躬耕墨山之下敢违朝命以询私欲秋风露寒洞庭微波一闻猿声不觉涕下况支离多病年甫始衰愿饵药扶寿以究无生之学事乖志负火爇余心三复其言而悲之因次其韵
作者：李纲
朝代：宋

霜风振古林，肃肃有异声。我登玄石山，适此氛祲清。散策步山巅，僧庐窈而精。石磴尽云母，晶荧璨瑶英。涓涓幽谷泉，玉色凄芳馨。饮者得难老，沈疴体皆平。乃知泉源美，本自山川灵。沈吟遐叔诗，此其浪得名。肺腑久尘埃，于焉吸清泠。玉池艳生肥，漱濯归黄庭。却思陆子泉，厥味可弟兄。白首困飘泊，丹心竟何成。鼓枻渡潇湘，曳裾拂荆衡。回头故山远，怆恍若为情。区区金石坚，正赖日月明。卷舒随用舍，未觉殊亏盈。风高洞庭波，云瞑兰芷城。饵药扶始衰，究心学无生。庶几甫知命，寸田不废耕。
华容西二十许里有墨山即离骚所谓玄石也山有大云寺寺有云母泉甘芳洁清大旱不竭唐李华有诗序之甚详其末云华贬杭州司公恩復左补阙次于岳阳江山延望思与髙贤共饮云母之泉躬耕墨山之下敢违朝命以询私欲秋风露寒洞庭微波一闻猿声不觉涕下况支离多病年甫始衰愿饵药扶寿以究无生之学事乖志负火爇余心三復其言而悲之因次其韵
作者：李纲
朝代：宋

霜风振古林，肃肃有异声。
我登玄石山，适此氛祲清。
散策步山巅，僧庐窈而精。
石磴尽云母，晶荧璨瑶英。
涓涓幽谷泉，玉色凄芳馨。
饮者得难老，沈疴体皆平。
乃知泉源美，本自山川灵。
沈吟遐叔诗，此其浪得名。
肺腑久尘埃，于焉吸清泠。
玉池艷生肥，潄濯归黄庭。
却思陆子泉，厥味可弟兄。
白首困飘泊，丹心竟何成。
鼓枻渡潇湘，曳裾拂荆衡。
回头故山远，怆怳若为情。
区区金石坚，正赖日月明。
卷舒随用舍，未觉殊亏盈。
风髙洞庭波，云瞑兰芷城。
饵药扶始衰，究心学无生。
庶几甫知命，寸田不废耕。
南安岩恭谒定光圆应禅师二首
作者：李纲
朝代：宋

白衣隐去碧岩空，塔庙岿然海峤东。分化何殊遽如许，赠诗多写以之中。青山绿水年年好，明月清风处处同。好住一方为庇荫，不须追逐泗滨翁。岭峤经行万屈盘，北归今始到南安。满山泉石有古意，十里松筠生昼寒。颇厌病身游梦境，欲将馀日付岩端。定光古佛今犹在，请问此光何处观。
南安岩恭谒定光圆应禅师二首·其一
作者：李纲
朝代：宋
体裁：七言律诗

白衣隐去碧岩空，塔庙岿然海峤东。分化何殊遽如许，赠诗多写以之中。青山绿水年年好，明月清风处处同。好住一方为庇荫，不须追逐泗滨翁。
南安岩恭谒定光圆应禅师二首·其二
作者：李纲
朝代：宋

岭峤经行万屈盘，北归今始到南安。
满山泉石有古意，十里松筠生昼寒。
颇厌病身游梦境，欲将余日付岩端。
定光古佛今犹在，请问此光何处观。
南安岩恭谒定光圆应禅师二首·其二
作者：李纲
朝代：宋

岭峤经行万屈盘，北归今始到南安。满山泉石有古意，十里松筠生昼寒。颇厌病身游梦境，欲将馀日付岩端。定光古佛今犹在，请问此光何处观。
南昌楼秋望
作者：李纲
朝代：宋
体裁：七言律诗

兵火凋残今几秋，江山依旧绕层楼。飞云卷雨不穷态，明月清风无限愁。老子平生兴不浅，昔人何在水空流。落霞孤鹜齐飞处，望断楚天天尽头。
南渡次琼管江山风物与海北不殊民居皆在槟榔木间黎人出市交易蛮衣椎髻语音兜离不可晓也因询万安相去犹五百里僻陋尤甚黄茅中草屋二百余家资生之具一切无有道由生黎峒山往往剽刼行者必自文昌县泛海得便风三日可达艰难至此不胜慨然赋诗二首纪土风志怀抱也·其一
作者：李纲
朝代：宋

巨舶浮于海，长飈送短蓬。
夜潮和月白，晓日跳波红。
云影摇修浪，澜光接远空。
喜过三河流，愁远冠头峰。
雷化迷天际，琼儋入望中。
地遥横一线，山露点羣鸿。
偶脱鲸鲵患，尤欣气俗同。
川原惊老眼，稚耋看衰翁。
蛮市虾鱼合，宾居栋宇雄。
人烟未寥落，竹树自葱茏。
碧暗槟榔叶，香移薄荷丛。
金花翔孔翠，綵幕问黎童。
南极冬犹暖，中原信不通。
管宁虽迹远，阮籍已途穷。
澒洞沧波裏，苍茫返照东。
客愁浑不寝，鼓角五更风。
南渡次琼管江山风物与海北不殊民居皆在槟榔木间黎人出市交易蛮衣椎髻语音兜离不可晓也因询万安相去犹五百里僻陋尤甚黄茅中草屋二百余家资生之具一切无有道由生黎峒山往往剽刼行者必自文昌县泛海得便风三日可达艰难至此不胜慨然赋诗二首纪土风志怀抱也·其二
作者：李纲
朝代：宋

四郡环黎母，穷愁最万安。
峒氓能悯寇，泷吏岂欺韩。
草屋丛篁裏，孤城瘴海端。
民居纔百数，道里尚艰难。
径陆忧生蜑，乘桴畏怒澜。
飓风能破胆，疠气必摧肝。
去死垂垂近，资生物物殚。
舶来方得米，牢罄或无餐。
树芋充嘉馔，蠯蠃荐浅盘。
蒌藤茶更苦，淡水酒仍酸。
黎户花缦服，儒生椰子冠。
槟榔资一醉，吉贝不知寒。
何必从詹尹，无因咏考槃。
失图嗟罪大，得此荷恩寛。
顾影同三友，谈空不二观。
中州杳何在，犹共月团栾。
南渡次琼管江山风物与海北不殊民居皆在槟榔木间黎人出市交易蛮衣椎髻语音兜离不可晓也因询万安相去犹五百里僻陋尤甚黄茅中草屋二百馀家资生之具一切无有道由生黎峒山往往剽劫行者必自文昌县泛海得便风三日可达艰难至此不胜慨然赋诗二首纪土风志怀抱也
作者：李纲
朝代：宋

巨舶浮于海，长飙送短篷。夜潮和月白，晓日跳波红。云影摇脩浪，澜光接远空。喜过三合流，愁远冠头峰。雷化迷天际，琼儋入望中。地遥横一线，山露点群鸿。偶脱鲸鲵患，尤欣气俗同。川原惊老眼，稚耋看衰翁。蛮市虾鱼合，宾居栋宇雄。人烟未寥落，竹树自葱茏。碧暗槟榔叶，香移薄荷丛。金花翔孔翠，綵幕问黎童。南极冬犹暖，中原信不通。管宁虽迹远，阮籍已途穷。澒洞沧波里，苍茫返照东。客愁浑不寝，鼓角五更风。四郡环黎母，穷愁最万安。峒氓能悯寇，泷吏岂欺韩。草屋丛篁里，孤城瘴海端。民居才百数，道里尚艰难。径陆忧生蜑，乘桴畏怒澜。飓风能破胆，疠气必摧肝。去死垂垂近，资生物物殚。舶来方得米，牢罄或无餐。树芋充嘉馔，螷蠃荐浅盘。蒌藤茶更苦，淡水酒仍酸。黎户花缦服，儒生椰子冠。槟榔资一醉，吉贝不知寒。何必从詹尹，无因咏考槃。失图嗟罪大，得此荷恩宽。顾影同三友，谈空不二观。中州杳何在，犹共月团栾。
南渡次琼管江山风物与海北不殊民居皆在槟榔木间黎人出市交易蛮衣椎髻语音兜离不可晓也因询万安相去犹五百里僻陋尤甚黄茅中草屋二百馀家资生之具一切无有道由生黎峒山往往剽劫行者必自文昌县泛海得便风三日可达艰难至此不胜慨然赋诗二首纪土风志怀抱也·其一
作者：李纲
朝代：宋

巨舶浮于海，长飙送短篷。夜潮和月白，晓日跳波红。云影摇脩浪，澜光接远空。喜过三合流，愁远冠头峰。雷化迷天际，琼儋入望中。地遥横一线，山露点群鸿。偶脱鲸鲵患，尤欣气俗同。川原惊老眼，稚耋看衰翁。蛮市虾鱼合，宾居栋宇雄。人烟未寥落，竹树自葱茏。碧暗槟榔叶，香移薄荷丛。金花翔孔翠，綵幕问黎童。南极冬犹暖，中原信不通。管宁虽迹远，阮籍已途穷。澒洞沧波里，苍茫返照东。客愁浑不寝，鼓角五更风。
南渡次琼管江山风物与海北不殊民居皆在槟榔木间黎人出市交易蛮衣椎髻语音兜离不可晓也因询万安相去犹五百里僻陋尤甚黄茅中草屋二百馀家资生之具一切无有道由生黎峒山往往剽劫行者必自文昌县泛海得便风三日可达艰难至此不胜慨然赋诗二首纪土风志怀抱也·其二
作者：李纲
朝代：宋

四郡环黎母，穷愁最万安。峒氓能悯寇，泷吏岂欺韩。草屋丛篁里，孤城瘴海端。民居才百数，道里尚艰难。径陆忧生蜑，乘桴畏怒澜。飓风能破胆，疠气必摧肝。去死垂垂近，资生物物殚。舶来方得米，牢罄或无餐。树芋充嘉馔，螷蠃荐浅盘。蒌藤茶更苦，淡水酒仍酸。黎户花缦服，儒生椰子冠。槟榔资一醉，吉贝不知寒。何必从詹尹，无因咏考槃。失图嗟罪大，得此荷恩宽。顾影同三友，谈空不二观。中州杳何在，犹共月团栾。
南迁道郁林郡守王君示古律诗一篇北归輙成两篇以答其意·其一
作者：李纲
朝代：宋

山围古郡碧周遭，陆绩衣冠雅自襃。
海上来归怀麈尾，鬓间空叹长霜毛。
易书顾我耽成癖，诗笔怜君老更豪。
此去龙城幸非远，不须巨石压云涛。
南迁道郁林郡守王君示古律诗一篇北归輙成两篇以答其意·其二
作者：李纲
朝代：宋

垂老相逢海峤间，盈编珠玉破愁颜。
清名岂籍郁林石，雅志常存仙奕山。
丘壑采薇嗟我病，絃歌为政羡君閒。
中原杳杳旌旗暗，迴首春风涕一澘。
南迁道郁林郡守王君示古律诗一篇北归辄成两篇以答其意
作者：李纲
朝代：宋

山围古郡碧周遭，陆绩衣冠雅自褒。海上来归怀麈尾，鬓间空叹长霜毛。易书顾我耽成癖，诗笔怜君老更豪。此去龙城幸非远，不须巨石压云涛。垂老相逢海峤间，盈编珠玉破愁颜。清名岂籍郁林石，雅志常存仙奕山。丘壑采薇嗟我病，弦歌为政羡君閒。中原杳杳旌旗暗，回首春风涕一潸。
南迁道郁林郡守王君示古律诗一篇北归辄成两篇以答其意·其一
作者：李纲
朝代：宋
体裁：七言律诗

山围古郡碧周遭，陆绩衣冠雅自褒。海上来归怀麈尾，鬓间空叹长霜毛。易书顾我耽成癖，诗笔怜君老更豪。此去龙城幸非远，不须巨石压云涛。
南迁道郁林郡守王君示古律诗一篇北归辄成两篇以答其意·其二
作者：李纲
朝代：宋

垂老相逢海峤间，盈编珠玉破愁颜。清名岂籍郁林石，雅志常存仙奕山。丘壑采薇嗟我病，弦歌为政羡君閒。中原杳杳旌旗暗，回首春风涕一潸。
即事三首
作者：李纲
朝代：宋

宾江两岸木绵飞，负郭家家熟荔枝。瘴雨蛮烟已萧瑟，可堪梅子欲黄时。荔枝红紫已交加，龙眼新来又著花。便欲谋居不须去，咀冰嚼雪过年华。森森榕木碧参天，夏日初闻第一蝉。美荫羡君诚得计，何须悽怨嘒风前。
即事三首·其一
作者：李纲
朝代：宋
体裁：七言绝句

宾江两岸木绵飞，负郭家家熟荔枝。瘴雨蛮烟已萧瑟，可堪梅子欲黄时。
即事三首·其三
作者：李纲
朝代：宋
体裁：七言绝句

森森榕木碧参天，夏日初闻第一蝉。美荫羡君诚得计，何须悽怨嘒风前。
即事三首·其二
作者：李纲
朝代：宋

荔枝红紫已交加，龙眼新来又着花。
便欲谋居不须去，咀冰嚼雪过年华。
即事三首·其二
作者：李纲
朝代：宋

荔枝红紫已交加，龙眼新来又著花。便欲谋居不须去，咀冰嚼雪过年华。
去岁寓长沙游道林岳麓真天下绝景也今相去不远无因再游赋诗见意
作者：李纲
朝代：宋

衡山之陬湘水滨，道林岳麓天下少。
蟠冈复岭相掩重，石磴松门递萦绕。
经行多在烟霭间，台殿半开云木杪。
衲僧宴坐禅寂余，朝磬暮钟清杳杳。
凭髙旷望楚天阔，志气已逐飞鸿矫。
橘洲枫浦指顾中，俯视更觉长沙小。
风樯浪舶千艘屯，丹楼粉堞百雉缭。
苍茫晓色散平川，点缀残霞映疏蓼。
从来篇翰谁最优，沈宋杜韩争表表。
古今尘迹散烟云，独有斯文传不了。
隔年清赏回首空，斯欲再游真漭渺。
苍梧九疑云漠漠，青草洞庭风袅袅。
有时幽梦一到之，觉来枕席清秋晓。
人间万事不由人，安得忘情逐猿鸟。
去岁寓长沙游道林岳麓真天下绝景也今相去不远无因再游赋诗见意
作者：李纲
朝代：宋

衡山之陬湘水滨，道林岳麓天下少。蟠冈复岭相掩重，石磴松门递萦绕。经行多在烟霭间，台殿半开云木杪。衲僧宴坐禅寂馀，朝磬暮钟清杳杳。凭高旷望楚天阔，志气已逐飞鸿矫。橘洲枫浦指顾中，俯视更觉长沙小。风樯浪舶千艘屯，丹楼粉堞百雉缭。苍茫晓色散平川，点缀残霞映疏蓼。从来篇翰谁最优，沈宋杜韩争表表。古今尘迹散烟云，独有斯文传不了。隔年清赏回首空，斯欲再游真漭渺。苍梧九疑云漠漠，青草洞庭风袅袅。有时幽梦一到之，觉来枕席清秋晓。人间万事不由人，安得忘情逐猿鸟。
去岁道巴陵登岳阳楼以望洞庭真天下之壮观也因诵孟浩然气蒸云梦泽波撼岳阳城之句追古今绝唱用以为韵赋诗十篇
作者：李纲
朝代：宋

登楼窥洞庭，沧波渺无际。波间起飞龙，惨澹带云气。云雷倏变灭，天水共澄霁。矫首望君山，镜面青螺髻。地枕江湖阔，秋来多郁蒸。山城少见日，雾雨长冥冥。今夕定何夕，月华风露清。于此兴不浅，栏干聊复凭。秋色到极浦，层空霭行云。长剑抚玉珥，欲降云中君。桂旗澹偃蹇，风驭何缤纷。淹留岂予愿，沐浴空兰薰。此身堕江湖，恍若在清梦。梦中亦何为，思古亦长恸。心驰关塞远，目与飞鸿送。贾客不知愁，凄然笛三弄。江湖渺无涯，怅然怀震泽。地分吴楚远，天共云水白。鲈鱼正堪脍，蟹螯亦可擘。何日归去来，秋风思迁客。西风木叶脱，洞庭水层波。蘋芷满洲渚，有怀忧思多。眇眇帝子愁，欲降山之阿。兰蒸奠桂酒，浩唱闻九歌。湖光如镜平，风雨一摇荡。蜿蜒舞翠蛟，汹涌叠银浪。帆樯走阵马，势出霄汉上。吾生幸可惜，何事鱼腹葬。濯足洞庭波，秋高翠增岳。美人渺何在，使我怀抱恶。悠悠江湖深，坐阻关山邈。采兰亦寄之，终朝不盈握。重湖望不极，秋色蔼残阳。洲渚云沙白，菰蒲霜叶黄。飞帆适沅澧，回雁过潇湘。楚客经行处，依然兰芷香。江湖秋日暮，远客若为情。宿舸沙边缆，征鸿云外声。星河摇倒景，鼓角起江城。去国同王粲，登临百感生。
去岁道巴陵登岳阳楼以望洞庭真天下之壮观也因诵孟浩然气蒸云梦泽波撼岳阳城之句追古今绝唱用以为韵赋诗十篇·其一
作者：李纲
朝代：宋

登楼窥洞庭，沧波渺无际。波间起飞龙，惨澹带云气。云雷倏变灭，天水共澄霁。矫首望君山，镜面青螺髻。
去岁道巴陵登岳阳楼以望洞庭真天下之壮观也因诵孟浩然气蒸云梦泽波撼岳阳城之句追古今绝唱用以为韵赋诗十篇·其一
作者：李纲
朝代：宋

登楼窥洞庭，沧波渺无际。
波间起飞龙，惨澹带云气。
云雷倐变灭，天水共澄霁。
矫首望君山，镜面青螺髻。
去岁道巴陵登岳阳楼以望洞庭真天下之壮观也因诵孟浩然气蒸云梦泽波撼岳阳城之句追古今绝唱用以为韵赋诗十篇·其七
作者：李纲
朝代：宋

湖光如镜平，风雨一摇荡。蜿蜒舞翠蛟，汹涌叠银浪。帆樯走阵马，势出霄汉上。吾生幸可惜，何事鱼腹葬。
去岁道巴陵登岳阳楼以望洞庭真天下之壮观也因诵孟浩然气蒸云梦泽波撼岳阳城之句追古今绝唱用以为韵赋诗十篇·其七
作者：李纲
朝代：宋

湖光如镜平，风雨一摇荡。
蜿蜒舞翠蛟，汹涌迭银浪。
帆樯走阵马，势出霄汉上。
吾生幸可惜，何事鱼腹葬。
去岁道巴陵登岳阳楼以望洞庭真天下之壮观也因诵孟浩然气蒸云梦泽波撼岳阳城之句追古今绝唱用以为韵赋诗十篇·其三
作者：李纲
朝代：宋

秋色到极浦，层空霭行云。
长剑抚玉珥，欲降云中君。
桂旗澹偃蹇，风驭何缤纷。
淹留岂予愿，沐浴空兰薫。
去岁道巴陵登岳阳楼以望洞庭真天下之壮观也因诵孟浩然气蒸云梦泽波撼岳阳城之句追古今绝唱用以为韵赋诗十篇·其三
作者：李纲
朝代：宋

秋色到极浦，层空霭行云。长剑抚玉珥，欲降云中君。桂旗澹偃蹇，风驭何缤纷。淹留岂予愿，沐浴空兰薰。
去岁道巴陵登岳阳楼以望洞庭真天下之壮观也因诵孟浩然气蒸云梦泽波撼岳阳城之句追古今绝唱用以为韵赋诗十篇·其九
作者：李纲
朝代：宋

重湖望不极，秋色蔼残阳。洲渚云沙白，菰蒲霜叶黄。飞帆适沅澧，回雁过潇湘。楚客经行处，依然兰芷香。
去岁道巴陵登岳阳楼以望洞庭真天下之壮观也因诵孟浩然气蒸云梦泽波撼岳阳城之句追古今绝唱用以为韵赋诗十篇·其九
作者：李纲
朝代：宋

重湖望不极，秋色蔼残阳。
洲渚云沙白，菰蒲霜叶黄。
飞帆适沅澧，迴鴈过潇湘。
楚客经行处，依然兰芷香。
去岁道巴陵登岳阳楼以望洞庭真天下之壮观也因诵孟浩然气蒸云梦泽波撼岳阳城之句追古今绝唱用以为韵赋诗十篇·其二
作者：李纲
朝代：宋

地枕江湖阔，秋来多郁蒸。山城少见日，雾雨长冥冥。今夕定何夕，月华风露清。于此兴不浅，栏干聊复凭。
去岁道巴陵登岳阳楼以望洞庭真天下之壮观也因诵孟浩然气蒸云梦泽波撼岳阳城之句追古今绝唱用以为韵赋诗十篇·其二
作者：李纲
朝代：宋

地枕江湖阔，秋来多鬰蒸。
山城少见日，雾雨长冥冥。
今夕定何夕，月华风露清。
于此兴不浅，栏干聊復凭。
去岁道巴陵登岳阳楼以望洞庭真天下之壮观也因诵孟浩然气蒸云梦泽波撼岳阳城之句追古今绝唱用以为韵赋诗十篇·其五
作者：李纲
朝代：宋
体裁：古风

江湖渺无涯，怅然怀震泽。地分吴楚远，天共云水白。鲈鱼正堪脍，蟹螯亦可擘。何日归去来，秋风思迁客。
去岁道巴陵登岳阳楼以望洞庭真天下之壮观也因诵孟浩然气蒸云梦泽波撼岳阳城之句追古今绝唱用以为韵赋诗十篇·其八
作者：李纲
朝代：宋

濯足洞庭波，秋高翠增岳。美人渺何在，使我怀抱恶。悠悠江湖深，坐阻关山邈。采兰亦寄之，终朝不盈握。
去岁道巴陵登岳阳楼以望洞庭真天下之壮观也因诵孟浩然气蒸云梦泽波撼岳阳城之句追古今绝唱用以为韵赋诗十篇·其八
作者：李纲
朝代：宋

濯足洞庭波，秋髙翠增岳。
美人渺何在，使我怀抱恶。
悠悠江湖深，坐阻关山邈。
采兰亦寄之，终朝不盈握。
去岁道巴陵登岳阳楼以望洞庭真天下之壮观也因诵孟浩然气蒸云梦泽波撼岳阳城之句追古今绝唱用以为韵赋诗十篇·其六
作者：李纲
朝代：宋

西风木叶脱，洞庭水层波。
苹芷满洲渚，有怀忧思多。
眇眇帝子愁，欲降山之阿。
兰蒸奠桂酒，浩唱闻九歌。
去岁道巴陵登岳阳楼以望洞庭真天下之壮观也因诵孟浩然气蒸云梦泽波撼岳阳城之句追古今绝唱用以为韵赋诗十篇·其六
作者：李纲
朝代：宋

西风木叶脱，洞庭水层波。蘋芷满洲渚，有怀忧思多。眇眇帝子愁，欲降山之阿。兰蒸奠桂酒，浩唱闻九歌。
去岁道巴陵登岳阳楼以望洞庭真天下之壮观也因诵孟浩然气蒸云梦泽波撼岳阳城之句追古今绝唱用以为韵赋诗十篇·其十
作者：李纲
朝代：宋
体裁：古风

江湖秋日暮，远客若为情。宿舸沙边缆，征鸿云外声。星河摇倒景，鼓角起江城。去国同王粲，登临百感生。
去岁道巴陵登岳阳楼以望洞庭真天下之壮观也因诵孟浩然气蒸云梦泽波撼岳阳城之句追古今绝唱用以为韵赋诗十篇·其四
作者：李纲
朝代：宋
体裁：古风

此身堕江湖，恍若在清梦。梦中亦何为，思古亦长恸。心驰关塞远，目与飞鸿送。贾客不知愁，凄然笛三弄。
又次韵中秋长句
作者：李纲
朝代：宋

凉风吹空明月高，清光万里见秋毫。
银云栉栉方解駮，河汉掩映如波涛。
须臾扫尽无多子，天影悠悠碧于水。
冰轮正午久停鞭，羣动寂然声不起。
谛观此月真跳丸，山河倒影犹蛇蟠。
桂华耿耿巳澄洁，秋气凛凛增清寒。
前年望月都城汴，只恐中霄风雨变。
一杯相属有情亲，侧耳歌楼闻鼓板。
今年望月沙阳山，照我心如铁石坚。
美人千里共明月，遥想闺中只独看。
空庭步月更幽好，白露漙漙湿烟草。
开编况对古圣贤，发愤忘忧不知老。
男儿本自甘贱贫，富贵名传能几人。
题诗对月到日出，锦嚢何似庞眉客。
又次韵中秋长句
作者：李纲
朝代：宋

凉风吹空明月高，清光万里见秋毫。银云栉栉方解駮，河汉掩映如波涛。须臾扫尽无多子，天影悠悠碧于水。冰轮正午久停鞭，群动寂然声不起。谛观此月真跳丸，山河倒影犹蛇蟠。桂华耿耿巳澄洁，秋气凛凛增清寒。前年望月都城汴，只恐中霄风雨变。一杯相属有情亲，侧耳歌楼闻鼓板。今年望月沙阳山，照我心如铁石坚。美人千里共明月，遥想闺中只独看。空庭步月更幽好，白露漙漙湿烟草。开编况对古圣贤，发愤忘忧不知老。男儿本自甘贱贫，富贵名传能几人。题诗对月到日出，锦囊何似庞眉客。
双凫
作者：李纲
朝代：宋

云涛万顷连天雨，波上双凫自容与。风高江阔烟水寒，日暮相将何处去。
双林善慧大士录赞
作者：李纲
朝代：宋

弥勒栖神兜率天，下生此土犹久远。化身无数在世间，善慧大士乃其一。于中深秘菩萨行，而外示现凡夫相。佃猎渔捕悉与同，娶妻生子亦复尔。忽然照水知宿因，本来神智皆具足。双林净土坐道场，说法度脱无量众。为欲化导群生故，六度四心为依止。田园庐舍诸器用，奴婢妻子亦弃捐。而以营修大法会，盖行布施摄悭贪。强夫暴客与魔民，豪夺追逐共诬谤。更以软语安慰之，盖行忍辱摄瞋恚。精进摄诸懈怠者，昼夜行道不休息。持戒摄诸毁禁者，敷草而坐食粗粝。智惠禅定无有边，摄诸痴乱亦如是。慈悲喜舍救众生，微妙宏深难测识。虽依如是众法门，亦不于此而常住。辨才演说无滞阂，譬如空谷中答响。歌颂句偈自成章，纵横颠倒皆通达。神通游戏得自在，聊以折伏不信心。异香殊相放妙光，一叩宫门馀悉启。住是解脱不思议，正如长者维摩诘。应世阐化靡不齐，故于行道常接后。化缘已毕示寂灭，迄今何翅五百年。虽有文字传未来，芜颣不能发实相。我观龙津大居士，已能深入不二门。应缘虽现宰官身，于诸世味如嚼蜡。燕闲清净无所为，乃以笔墨为法施。芟除润色出妙语，善慧之书乃光焰。佛子若观善慧书，当知三士无异法。毗耶离城双树林，及此龙津元一处。受持读诵善思维，普愿发心无上道。
双林善慧大士录赞
作者：李纲
朝代：宋

弥勒栖神兜率天，下生此土犹久远。
化身无数在世间，善慧大士乃其一。
于中深秘菩萨行，而外示现凡夫相。
佃猎渔捕悉与同，娶妻生子亦復尔。
忽然照水知宿因，本来神智皆具足。
双林浄土坐道场，说法度脱无量众。
为欲化导群生故，六度四心为依止。
田园庐舍诸器用，奴婢妻子亦弃捐。
而以营修大法会，盖行布施摄悭贪。
强夫暴客与魔民，豪夺追逐共诬谤。
更以软语安慰之，盖行忍辱摄瞋恚。
精进摄诸懈怠者，昼夜行道不休息。
持戒摄诸毁禁者，敷草而坐食粗粝。
智惠禅定无有边，摄诸痴乱亦如是。
慈悲喜舍救众生，微妙宏深难测识。
虽依如是众法门，亦不于此而常住。
辨才演说无滞阂，譬如空谷中答响。
歌颂句偈自成章，纵横颠倒皆通达。
神通游戏得自在，聊以折伏不信心。
异香殊相放妙光，一叩宫门余悉启。
住是解脱不思议，正如长者维摩诘。
应世阐化靡不齐，故于行道常接后。
化缘已毕示寂灭，迄今何翅五百年。
虽有文字传未来，芜颣不能发实相。
我观龙津大居士，已能深入不二门。
应缘虽现宰官身，于诸世味如嚼蜡。
燕闲清浄无所为，乃以笔墨为法施。
芟除润色出妙语，善慧之书乃光焰。
佛子若观善慧书，当知三士无异法。
毗耶离城双树林，及此龙津元一处。
受持读诵善思维，普愿发心无上道。
双溪阁
作者：李纲
朝代：宋

凌虚高阁枕双溪，四出飞檐鸟翼齐。山锁烟光青合匝，水分丁字碧凄迷。蟠虬旧化张公剑，翥凤今留鲁国题。放逐因能穷胜赏，登临那惜醉如泥。
双溪阁
作者：李纲
朝代：宋

凌虚髙阁枕双溪，四出飞檐鸟翼齐。
山锁烟光青合匝，水分丁字碧凄迷。
蟠虬旧化张公剑，翥鳯今留鲁国题。
放逐因能穷胜赏，登临那惜醉如泥。
双鳬
作者：李纲
朝代：宋

云涛万顷连天雨，波上双鳬自容与。
风髙江阔烟水寒，日暮相将何处去。
叔易得水晶笔格赋诗见寄因次其韵顷与叔易奕而胜得其铜兽炉制度甚古携行常置几案间今此格宜以赠远与炉为伴故卒章及之
作者：李纲
朝代：宋

武夫恶文士，每见辄不喜。排纷须大剑，安用毛锥子。岂知管城翁，功阀著青史。羲之笔阵图，善战固其理。贤哉小谪仙，好古良有以。独怜中书君，飘泊无定止。谁将素琅玕，实此锦绣篚。瑶山列群峰，玉笋连厥趾。置君丘壑间，未觉形神滓。光联玉蟾蜍，含冻共棐几。玲珑小九华，一一名可指。作诗寄远人，为洗尘埃耳。秀句与珍玩，清绝那可拟。灿然珠玉间，尚许蒹葭倚。我生堕江湖，放浪谢簪縰。尘泓久寂寞，秃颖亦颓委。当为千里赠，勿念一枰耻。配此古兽炉，缥缈孤烟起。
叔易得水晶笔格赋诗见寄因次其韵顷与叔易奕而胜得其铜兽鑪制度甚古携行常置几案间今此格宜以赠远与炉为伴故卒章及之
作者：李纲
朝代：宋

武夫恶文士，每见辄不喜。
排纷须大剑，安用毛锥子。
岂知管城翁，功阀着青史。
羲之笔阵图，善战固其理。
贤哉小谪仙，好古良有以。
独怜中书君，飘泊无定止。
谁将素琅玕，实此锦绣篚。
瑶山列羣峰，玉笋连厥趾。
置君丘壑间，未觉形神滓。
光联玉蟾蜍，含冻共棐几。
玲珑小九华，一一名可指。
作诗寄远人，为洗尘埃耳。
秀句与珍玩，清绝那可拟。
灿然珠玉间，尚许蒹葭倚。
我生堕江湖，放浪谢簪縰。
尘泓久寂寞，秃颖亦頽委。
当为千里赠，勿念一枰耻。
配此古兽炉，缥缈孤烟起。
古意四首
作者：李纲
朝代：宋

鸾凤招不来，鸱鸢麾不去。君看酒肉败，坐使醯鸡聚。小人为身谋，无复及远虑。国敝身亦危，何殊木中蠹。薰莸不同器，枭鸾不接翼。君看冰炭姿，燥湿更相息。消长本天行，否泰非人力。须知坦荡荡，自胜长戚戚。嘉木难封植，恶木费剪除。君看种榆柳，横直皆扶疏。袅袅不自畏，更欲陵天衢。不知岁寒后，松柏谁彫枯。松柏寒更青，蕙兰幽自芳。君看绕指柔，何似百鍊刚。逐物成俯仰，随时变炎凉。悲哉小人态，所得真毫铓。
古意四首·其一
作者：李纲
朝代：宋

鸾凤招不来，鸱鸢麾不去。
君看酒肉败，坐使酰鸡聚。
小人为身谋，无復及远虑。
国敝身亦危，何殊木中蠧。
古意四首·其一
作者：李纲
朝代：宋

鸾凤招不来，鸱鸢麾不去。君看酒肉败，坐使醯鸡聚。小人为身谋，无复及远虑。国敝身亦危，何殊木中蠹。
古意四首·其三
作者：李纲
朝代：宋

嘉木难封植，恶木费剪除。君看种榆柳，横直皆扶疏。袅袅不自畏，更欲陵天衢。不知岁寒后，松柏谁彫枯。
古意四首·其三
作者：李纲
朝代：宋

嘉木难封植，恶木费剪除。
君看种榆柳，横直皆扶疏。
袅袅不自畏，更欲陵天衢。
不知岁寒后，松柏谁雕枯。
古意四首·其二
作者：李纲
朝代：宋

熏莸不同器，枭鸾不接翼。
君看冰炭姿，燥湿更相息。
消长本天行，否泰非人力。
须知坦荡荡，自胜长戚戚。
古意四首·其二
作者：李纲
朝代：宋

薰莸不同器，枭鸾不接翼。君看冰炭姿，燥湿更相息。消长本天行，否泰非人力。须知坦荡荡，自胜长戚戚。
古意四首·其四
作者：李纲
朝代：宋

松柏寒更青，蕙兰幽自芳。
君看绕指柔，何似百炼刚。
逐物成俯仰，随时变炎凉。
悲哉小人态，所得真毫铓。
古意四首·其四
作者：李纲
朝代：宋

松柏寒更青，蕙兰幽自芳。君看绕指柔，何似百鍊刚。逐物成俯仰，随时变炎凉。悲哉小人态，所得真毫铓。
句
作者：李纲
朝代：宋

假使黑风漂荡去，不妨乘兴访蓬莱。
叶梦授送家园梅花且以绝句十五章见示次其韵
作者：李纲
朝代：宋

天欲春光一点回，素英先识化工裁。恼人不作铅华态，愿下当年玉镜台。道人宴坐得圆通，妙观年来等色空。结习已销花不染，何妨镶丽伴衰翁。枝头数点雪初残，折置冰壶分外寒。烟蕊轻盈未全拆，国香暗淡已欺兰。慇勤剩作送梅诗，撚断霜髭不为棋。只恐苦吟令太瘦，个中风味有谁知。傍雨移梅趁小寒，探春几度独凭栏。不知冷淡缘何事，偏得幽人带笑看。坐来寒谷变阳春，雪里开花若有神。多作新诗咏尤物，知君最是爱花人。超然标格冠群芳，妙质天教彻骨香。烂熳开时何足道，最怜新蕊半涂黄。疏篱烟雨数枝斜，行路于今五见花。又向闽山和月摘，坐令流寓叹年华。山路相逢若有情，折来书幌愈轻明。何须更道能调鼎，小啄微酸已解醒。天生丽质绝尘埃，肯把胭脂漫污腮。幸有清香过于雪，对人何止白皑皑。萧疏竹外袅烟梢，清浅溪流映小桥。不似僧房静中看，月明风细夜寥寥。小轩幽槛最相宜，对酒难禁绰约姿。莫讶落英飘万点，待看青子缀疏枝。云裳缟带步摇冠，谁遣瑶姬下广寒。默侍先生浑不语，风枝时听佩珊珊。广平援笔赋梅花，富艳清便底死誇。况有西湖隐君子，句中能道影横斜。草木冻死山中村，惟有梅花解返魂。弱植孤根傲霜霰，玉奴终不负东昏。
叶梦授送家园梅花且以绝句十五章见示次其韵·其一四
作者：李纲
朝代：宋

广平援笔赋梅花，冨艷清便底死夸。
况有西湖隐君子，句中能道影横斜。
叶梦授送家园梅花且以绝句十五章见示次其韵·其七
作者：李纲
朝代：宋

超然标格冠羣芳，妙质天教彻骨香。
烂熳开时何足道，最怜新蘂半涂黄。
叶梦授送家园梅花且以绝句十五章见示次其韵·其七
作者：李纲
朝代：宋

超然标格冠群芳，妙质天教彻骨香。烂熳开时何足道，最怜新蕊半涂黄。
叶梦授送家园梅花且以绝句十五章见示次其韵·其三
作者：李纲
朝代：宋

枝头数点雪初残，折置冰壶分外寒。烟蕊轻盈未全拆，国香暗淡已欺兰。
叶梦授送家园梅花且以绝句十五章见示次其韵·其三
作者：李纲
朝代：宋

枝头数点雪初残，折置冰壶分外寒。
烟蘂轻盈未全拆，国香暗淡已欺兰。
叶梦授送家园梅花且以绝句十五章见示次其韵·其九
作者：李纲
朝代：宋
体裁：七言绝句

山路相逢若有情，折来书幌愈轻明。何须更道能调鼎，小啄微酸已解醒。
叶梦授送家园梅花且以绝句十五章见示次其韵·其二
作者：李纲
朝代：宋

道人宴坐得圆通，妙观年来等色空。
结习已销花不染，何妨瓖丽伴衰翁。
叶梦授送家园梅花且以绝句十五章见示次其韵·其二
作者：李纲
朝代：宋

道人宴坐得圆通，妙观年来等色空。结习已销花不染，何妨镶丽伴衰翁。
叶梦授送家园梅花且以绝句十五章见示次其韵·其五
作者：李纲
朝代：宋
体裁：七言绝句

傍雨移梅趁小寒，探春几度独凭栏。不知冷淡缘何事，偏得幽人带笑看。
叶梦授送家园梅花且以绝句十五章见示次其韵·其八
作者：李纲
朝代：宋
体裁：七言绝句

疏篱烟雨数枝斜，行路于今五见花。又向闽山和月摘，坐令流寓叹年华。
叶梦授送家园梅花且以绝句十五章见示次其韵·其六
作者：李纲
朝代：宋

坐来寒谷变阳春，雪裏开花若有神。
多作新诗咏尤物，知君最是爱花人。
叶梦授送家园梅花且以绝句十五章见示次其韵·其六
作者：李纲
朝代：宋

坐来寒谷变阳春，雪里开花若有神。多作新诗咏尤物，知君最是爱花人。
叶梦授送家园梅花且以绝句十五章见示次其韵·其十
作者：李纲
朝代：宋
体裁：七言绝句

天生丽质绝尘埃，肯把胭脂漫污腮。幸有清香过于雪，对人何止白皑皑。
叶梦授送家园梅花且以绝句十五章见示次其韵·其十一
作者：李纲
朝代：宋
体裁：七言绝句

萧疏竹外袅烟梢，清浅溪流映小桥。不似僧房静中看，月明风细夜寥寥。
叶梦授送家园梅花且以绝句十五章见示次其韵·其十二
作者：李纲
朝代：宋
体裁：七言绝句

小轩幽槛最相宜，对酒难禁绰约姿。莫讶落英飘万点，待看青子缀疏枝。
叶梦授送家园梅花且以绝句十五章见示次其韵·其十五
作者：李纲
朝代：宋
体裁：七言绝句

草木冻死山中村，惟有梅花解返魂。弱植孤根傲霜霰，玉奴终不负东昏。
叶梦授送家园梅花且以绝句十五章见示次其韵·其十四
作者：李纲
朝代：宋

广平援笔赋梅花，富艳清便底死誇。况有西湖隐君子，句中能道影横斜。
叶梦授送家园梅花且以绝句十五章见示次其韵·其四
作者：李纲
朝代：宋

慇勤剩作送梅诗，撚断霜髭不为棋。只恐苦吟令太瘦，个中风味有谁知。
叶梦授送家园梅花且以绝句十五章见示次其韵·其四
作者：李纲
朝代：宋

慇懃剩作送梅诗，捻断霜髭不为棋。
只恐苦吟令太瘦，箇中风味有谁知。
叶梦授送家园梅花且以绝句十五章见示次其韵叶梦授送家园梅花且以绝句十五章见示次其韵·其十三
作者：李纲
朝代：宋
体裁：七言绝句

云裳缟带步摇冠，谁遣瑶姬下广寒。默侍先生浑不语，风枝时听佩珊珊。
叶梦授龙图同游丹霞见和四绝句再次前韵
作者：李纲
朝代：宋

岩窦嵌空南宝花，玲珑楼阁衲僧家。兴来结客穷幽讨，冲破晴山几段霞。渡水扪萝款石扉，杖藜同著旧缁衣。犹嫌林下諠僮仆，欲学孤云野鹤飞。烟霞绚彩染幽岩，紫翠葱茏云木参。幸有幽人共清赏，岂惟风月友成三。夜寒月影照虚廊，境寂心清发妙香。藜藿山林有馀乐，未应肉食念华堂。
叶梦授龙图同游丹霞见和四绝句再次前韵·其一
作者：李纲
朝代：宋

岩窦嵌空南宝花，玲珑楼阁衲僧家。兴来结客穷幽讨，冲破晴山几段霞。
叶梦授龙图同游丹霞见和四绝句再次前韵·其一
作者：李纲
朝代：宋

岩窦嵌空南宝花，玲珑楼阁衲僧家。
兴来结客穷幽讨，衝破晴山几段霞。
叶梦授龙图同游丹霞见和四绝句再次前韵·其三
作者：李纲
朝代：宋
体裁：七言绝句

烟霞绚彩染幽岩，紫翠葱茏云木参。幸有幽人共清赏，岂惟风月友成三。
叶梦授龙图同游丹霞见和四绝句再次前韵·其二
作者：李纲
朝代：宋

渡水扪萝款石扉，杖藜同着旧缁衣。
犹嫌林下諠僮仆，欲学孤云野鹤飞。
叶梦授龙图同游丹霞见和四绝句再次前韵·其二
作者：李纲
朝代：宋

渡水扪萝款石扉，杖藜同著旧缁衣。犹嫌林下諠僮仆，欲学孤云野鹤飞。
叶梦授龙图同游丹霞见和四绝句再次前韵·其四
作者：李纲
朝代：宋

夜寒月影照虚廊，境寂心清发妙香。
藜藿山林有余乐，未应肉食念华堂。
叶梦授龙图同游丹霞见和四绝句再次前韵·其四
作者：李纲
朝代：宋

夜寒月影照虚廊，境寂心清发妙香。藜藿山林有馀乐，未应肉食念华堂。
叶梦授龙图同游丹霞见和四绝句再次前韵叶梦授送家园梅花且以绝句十五章见示次其韵·其一
作者：李纲
朝代：宋
体裁：七言绝句

天欲春光一点回，素英先识化工裁。恼人不作铅华态，愿下当年玉镜台。
叶落
作者：李纲
朝代：宋

铿然一叶已惊秋，况复纷纷巧见投。振槁不禁风淅淅，催寒长共雨飕飕。洞庭波起初微脱，云梦霜高浩不收。舞砌穿帷不须扫，萧骚从伴逐臣愁。
叶落
作者：李纲
朝代：宋

铿然一叶已惊秋，况復纷纷巧见投。
振槁不禁风淅淅，催寒长共雨飕飕。
洞庭波起初微脱，云梦霜髙浩不收。
舞砌穿帷不须扫，萧骚从伴逐臣愁。
同似表叔易置酒平山堂
作者：李纲
朝代：宋
体裁：诗

暂停征棹此从容，叹息前贤结构雄。心眼乍随天宇阔，笑谈不觉酒樽空。江光隐见轩楹里，山色虚无烟雨中。种柳仙翁何处去，年年疏翠自春风。
同似表叔易置酒平山堂
作者：李纲
朝代：宋

暂停征棹此从容，叹息前贤结构雄。
心眼乍随天宇阔，笑谈不觉酒罇空。
江光隐见轩楹裏，山色虚无烟雨中。
种柳仙翁何处去，年年疏翠自春风。
同叔易季言游虎丘寺邂逅何得之
作者：李纲
朝代：宋

理棹适闽粤，虎丘聊舣航。霜林正摇落，翠柏森成行。入门蹑磴道，乔木间疏篁。秦帝试剑石，破瓜分路傍。生公雨花台，说法今不亡。苍藓衣峭壁，枯荷响回塘。遂游剑池上，毛发森以张。沈沈下无底，疑有虬龙藏。镌削露天巧，胚胎劳混茫。清奇俨图画，秘怪叵测量。薜荔叠秀色，枇杷吐幽香。行行造梵宇，金碧相荧煌。危脊耸古殿，长腰曼脩廊。凭虚架云阁，凿险通禅房。开轩俯吴会，蜂窠缭池隍。风烟寄远目，心逐征鸿翔。列岫霭遥碧，平湖湛孤光。追寻殊未倦，策杖登崇冈。幽独诗句苦，阖庐丘冢荒。五圣瞻象设，羽泉酌甘芳。西庵何闲寂，修竹自苍苍。脱履足生茧，解衣汗如浆。却携二三子，置酒白云堂。念旧已悽恻，感时增慨慷。况我方远涉，狷介怀刚肠。一杯且相属，世事都茫茫。冠冕志已冷，山林兴偏长。逝将脱羁束，超然傲羲皇。斯游信清绝，去去何时忘。
同叔易季言游虎丘寺邂逅何得之
作者：李纲
朝代：宋

理棹适闽粤，虎丘聊舣航。
霜林正摇落，翠柏森成行。
入门蹑磴道，乔木间疏篁。
秦帝试剑石，破瓜分路傍。
生公雨花台，说法今不亡。
苍藓衣峭壁，枯荷响迴塘。
遂游剑池上，毛髮森以张。
沈沈下无底，疑有虬龙藏。
镌削露天巧，胚胎劳混茫。
清奇俨图画，秘怪叵测量。
薜荔迭秀色，枇杷吐幽香。
行行造梵宇，金碧相荧煌。
危脊耸古殿，长腰曼修廊。
凭虚架云阁，凿险通禅房。
开轩俯吴会，蜂窠缭池隍。
风烟寄远目，心逐征鸿翔。
列岫霭遥碧，平湖湛孤光。
追寻殊未倦，策杖登崇冈。
幽独诗句苦，阖庐丘冢荒。
五圣瞻象设，羽泉酌甘芳。
西庵何闲寂，修竹自苍苍。
脱履足生茧，解衣汗如浆。
却携二三子，置酒白云堂。
念旧已悽恻，感时增慨慷。
况我方远涉，狷介怀刚肠。
一杯且相属，世事都茫茫。
冠冕志已冷，山林兴偏长。
逝将脱羁束，超然傲羲皇。
斯游信清绝，去去何时忘。
同士特游惠山再次前韵
作者：李纲
朝代：宋

九峰秀色照溪回，古寺峥嵘殿阁开。漱玉泉声锵石洞，郁蓝天影抱琼台。亲宾情话真难得，岩壑幽寻岂易来。且复淹留同一醉，未应遄棹念归哉。
同士特游惠山再次前韵
作者：李纲
朝代：宋

九峰秀色照溪迴，古寺峥嵘殿阁开。
潄玉泉声锵石洞，郁蓝天影抱琼台。
亲宾情话真难得，岩壑幽寻岂易来。
且復淹留同一醉，未应遄棹念归哉。
同天宁聪老游齐山次杜牧之韵
作者：李纲
朝代：宋
体裁：七言律诗

东风初起白云飞，禅客相邀步翠微。童稚旧游如梦到，江山今幸假途归。岩峦窈窕笼轻霭，鸥鹭翩翻舞夕晖。归觐庭闱询往事，箧中先整老莱衣。
同曹使君登浮金堂
作者：李纲
朝代：宋

绕堂松竹散扶疏，枕带江山美有余。
神物化龙同剑浦，双溪成字类桐庐。
朝云夜月随时好，栖鹭飞鸥迥自如。
茗饮相从得清赏，坐令胜事踵苏徐。
同曹使君登浮金堂
作者：李纲
朝代：宋

绕堂松竹散扶疏，枕带江山美有馀。神物化龙同剑浦，双溪成字类桐庐。朝云夜月随时好，栖鹭飞鸥迥自如。茗饮相从得清赏，坐令胜事踵苏徐。
同李似之游蒋山
作者：李纲
朝代：宋

北风阻行舟，驾言游蒋山。
相携得良友，谈笑穷跻攀。
松林静杳冥，殿阁罗烟鬟。
宝公骨已冷，白塔孤云间。
乘高望长空，极目波涛翻。
东南正戎马，戈甲照江干。
与子适相遇，偷此半日闲。
怀古六朝远，道旧一笑欢。
忆昨赐对初，接武玉殿班。
螭坳珥史笔，毎惭追继难。
迂疏与世违，谪官堕瓯蛮。
寛恩幸脱去，假道来江关。
邂逅两萍梗，飘泊惊风旛。
迴首顾淛河，不知涕泗澘。
着鞭愿努力，世路方多艰。
同李似之游蒋山
作者：李纲
朝代：宋

北风阻行舟，驾言游蒋山。相携得良友，谈笑穷跻攀。松林静杳冥，殿阁罗烟鬟。宝公骨已冷，白塔孤云间。乘高望长空，极目波涛翻。东南正戎马，戈甲照江干。与子适相遇，偷此半日闲。怀古六朝远，道旧一笑欢。忆昨赐对初，接武玉殿班。螭坳珥史笔，每惭追继难。迂疏与世违，谪官堕瓯蛮。宽恩幸脱去，假道来江关。邂逅两萍梗，飘泊惊风幡。回首顾浙河，不知涕泗潸。著鞭愿努力，世路方多艰。
同罗畴老邓季明燕凝翠阁泛碧斋
作者：李纲
朝代：宋
体裁：七言律诗

法界惟心在处安，胜游须信得时难。云峰远并山峰碧，天影深摇溪影寒。去国不知流落恨，亲仁且尽笑谈欢。夜凉风露生舟楫，皓月遥升白玉盘。
同翁士特小饮中隐堂
作者：李纲
朝代：宋

三伏炎蒸画舸回，蓬门聊复为君开。松篁荫翳樽中渌，杖履逍遥池上台。小雨乍随云影散，好风还逐月光来。虚堂夜久群嚣息，枕簟相从亦快哉。
同翁士特小饮中隐堂
作者：李纲
朝代：宋

三伏炎蒸画舸迴，蓬门聊復为君开。
松篁荫翳罇中渌，杖履逍遥池上台。
小雨乍随云影散，好风还逐月光来。
虚堂夜久羣嚣息，枕簟相从亦快哉。
同诸季及邹德久昆仲游龙潭
作者：李纲
朝代：宋

避地寓江左，精庐极深幽。
驾言穷胜赏，遂作龙潭游。
暑气敛以退，轻云蔼而浮。
疏林未摇落，山色宜清秋。
萝磴穿窈窕，松风散飕飗。
铁花秀石壁，玉韵锵溪流。
谁将三峡桥，断取来岩陬。
会心得佳趣，浊酒相献酬。
嫩菊青可摘，寒蔬郁堪羞。
乐哉山林间，乃尔远世忧。
岂知江淮濆，杀气横戈矛。
幽讨未云已，散策层冈头。
天绅拖修瀑，落此万丈湫。
空蒙杳霭中，时有飞鱼游。
神物不可见，下隐长黄虬。
百谷正焦枯，胡为此淹留。
会乘风雷便，一起泽九州。
我与二三子，于世初无求。
萧然岩壑姿，正可擅一丘。
愿言假吾居，聊作潜珍谋。
玉函畀思邈，贝阙归灵修。
何须挟白羽，共逐青绡牛。
同诸季及邹德久昆仲游龙潭
作者：李纲
朝代：宋

避地寓江左，精庐极深幽。驾言穷胜赏，遂作龙潭游。暑气敛以退，轻云蔼而浮。疏林未摇落，山色宜清秋。萝磴穿窈窕，松风散飕飗。铁花秀石壁，玉韵锵溪流。谁将三峡桥，断取来岩陬。会心得佳趣，浊酒相献酬。嫩菊青可摘，寒蔬郁堪羞。乐哉山林间，乃尔远世忧。岂知江淮濆，杀气横戈矛。幽讨未云已，散策层冈头。天绅拖脩瀑，落此万丈湫。空濛杳霭中，时有飞鱼游。神物不可见，下隐长黄虬。百谷正焦枯，胡为此淹留。会乘风雷便，一起泽九州。我与二三子，于世初无求。萧然岩壑姿，正可擅一丘。愿言假吾居，聊作潜珍谋。玉函畀思邈，贝阙归灵脩。何须挟白羽，共逐青绡牛。
同陈使君登香山寺豁亭
作者：李纲
朝代：宋

渺渺烟波叠叠山，玉簪罗带自回还。雨馀岚翠浓如滴，地险江流巧转湾。蟠磴迥临飞鸟上，岸巾聊与白云閒。峤南有此佳山水，尽在贤侯几案间。
同陈使君登香山寺豁亭
作者：李纲
朝代：宋

渺渺烟波迭迭山，玉簪罗带自迴还。
雨余岚翠浓如滴，地险江流巧转湾。
蟠磴迥临飞鸟上，岸巾聊与白云閒。
峤南有此佳山水，尽在贤侯几案间。
后重九半月菊始开因思东坡言菊花开日即重阳取酒为之一醉遂和渊明已酉岁九月九日之作
作者：李纲
朝代：宋
体裁：古风

地偏菊开晚，乃在秋冬交。霜中色艳艳，肯逐蓬艾凋。感此节物殊，为尔再登高。玉觞泛金英，举酒望层霄。云气有佳色，此岂瞪发劳。世态互陵灭，冰炭方凝焦。不如醉后眠，意味真陶陶。何论饮而寿，且以乐此朝。
后重九半月菊始开因思东坡言菊花开日即重阳取酒为之一醉遂和渊明已酉岁九月九日之作
作者：李纲
朝代：宋

地偏菊开晚，乃在秋冬交。
霜中色艷艷，肯逐蓬艾凋。
感此节物殊，为尔再登髙。
玉觞泛金英，举酒望层霄。
云气有佳色，此岂瞪发劳。
世态互陵灭，冰炭方凝焦。
不如醉后眠，意味真陶陶。
何论饮而寿，且以乐此朝。
吕元直得书天台郭外治园林作退老堂求诗为赋两章
作者：李纲
朝代：宋

猎得飞熊自渭滨，钓璜赐履定前身。功高浴日千山晓，力拒回天万国春。暂辍岩廊调鼎手，来为林壑采芝人。片帆云海无多地，叹息何缘厕末宾。周遭叠嶂俯清流，卜筑园林事事幽。春日莺花随衮绣，秋来松菊照林丘。谢公终为苍生起，裴相聊成绿野谋。圣主思贤方仄席，未应长伴赤松游。
吕元直得书天台郭外治园林作退老堂求诗为赋两章·其一
作者：李纲
朝代：宋

猎得飞熊自渭滨，钓璜赐履定前身。功高浴日千山晓，力拒回天万国春。暂辍岩廊调鼎手，来为林壑采芝人。片帆云海无多地，叹息何缘厕末宾。
吕元直得书天台郭外治园林作退老堂求诗为赋两章·其一
作者：李纲
朝代：宋

猎得飞熊自渭滨，钓璜赐履定前身。
功髙浴日千山晓，力拒回天万国春。
暂辍岩廊调鼎手，来为林壑采芝人。
片帆云海无多地，叹息何缘厕末宾。
吕元直得书天台郭外治园林作退老堂求诗为赋两章·其二
作者：李纲
朝代：宋

周遭叠嶂俯清流，卜筑园林事事幽。春日莺花随衮绣，秋来松菊照林丘。谢公终为苍生起，裴相聊成绿野谋。圣主思贤方仄席，未应长伴赤松游。
吕元直得书天台郭外治园林作退老堂求诗为赋两章·其二
作者：李纲
朝代：宋

周遭迭嶂俯清流，卜筑园林事事幽。
春日莺花随衮绣，秋来松菊照林丘。
谢公终为苍生起，裴相聊成绿野谋。
圣主思贤方仄席，未应长伴赤松游。
吕元直移镇临安入觐行阙余方以衰病请闲有卜居浙东之意愿为根老堂之游作诗寄之
作者：李纲
朝代：宋

诏起三湘老猎师，和羮旧手帝深知。
戎车北伐资长策，衮绣东归有去思。
谩作天台休老计，正当黄阁立贤时。
主人方为苍生急，愿借新堂醉一巵。
吕元直移镇临安入觐行阙余方以衰病请闲有卜居浙东之意愿为根老堂之游作诗寄之
作者：李纲
朝代：宋

诏起三湘老猎师，和羹旧手帝深知。戎车北伐资长策，衮绣东归有去思。谩作天台休老计，正当黄阁立贤时。主人方为苍生急，愿借新堂醉一卮。
含笑花五首
作者：李纲
朝代：宋

一去闽山远玉颜，故人相遇有馀欢。临风莞尔缘何事，应笑先生又失官。玉质犹披翡翠裳，温泉浴罢蔼天香。回眸百媚嫣然处，羞死三千红粉妆。窜逐流离老病身，天涯相见意相亲。粲然不用干金买，应记当年作赋人。素淡丰容不自持，养成妙质亦多时。不知巧倩东风里，含蓄清香欲待谁。谓之曾诘笑何因，只笑明时窜海滨。晋以志穷莱以直，定兼我拙作三人。
含笑花五首·其一
作者：李纲
朝代：宋

一去闽山远玉颜，故人相遇有余欢。
临风莞尔缘何事，应笑先生又失官。
含笑花五首·其一
作者：李纲
朝代：宋

一去闽山远玉颜，故人相遇有馀欢。临风莞尔缘何事，应笑先生又失官。
含笑花五首·其三
作者：李纲
朝代：宋
体裁：七言绝句

窜逐流离老病身，天涯相见意相亲。粲然不用干金买，应记当年作赋人。
含笑花五首·其二
作者：李纲
朝代：宋

玉质犹披翡翠裳，温泉浴罢蔼天香。回眸百媚嫣然处，羞死三千红粉妆。
含笑花五首·其二
作者：李纲
朝代：宋

玉质犹披翡翠裳，温泉浴罢蔼天香。
回眸百媚嫣然处，羞死三千红粉粧。
含笑花五首·其五
作者：李纲
朝代：宋
体裁：七言绝句

谓之曾诘笑何因，只笑明时窜海滨。晋以志穷莱以直，定兼我拙作三人。
含笑花五首·其四
作者：李纲
朝代：宋

素淡丰容不自持，养成妙质亦多时。不知巧倩东风里，含蓄清香欲待谁。
含笑花五首·其四
作者：李纲
朝代：宋

素淡丰容不自持，飬成妙质亦多时。
不知巧倩东风裏，含蓄清香欲待谁。
吴亲寄瓷枕香垆颇佳以诗答之·瓷枕
作者：李纲
朝代：宋

远投瓦枕比琼瑜，方暑清凉惬慢肤。瑩滑色侵蕲竹簟，玲珑光照博山垆。便便何必书为笥，栩栩方将蝶梦吾。枕上片时聊适志，黄粱未熟到东吴。
吴亲寄瓷枕香垆颇佳以诗答之·瓷枕
作者：李纲
朝代：宋
体裁：七言律诗

远投瓦枕比琼瑜，方暑清凉惬慢肤。莹滑色侵蕲竹簟，玲珑光照博山垆。便便何必书为笥，栩栩方将蝶梦吾。枕上片时聊适志，黄粱未熟到东吴。
吴亲寄甆枕香垆颇佳以诗答之·甆垆
作者：李纲
朝代：宋
体裁：七言律诗

华藏初游愿力坚，宝垆已现佛陀前。神通何似维摩诘，熏习聊同白乐天。沈水香焚烟缕细，卷云花透月轮圆。愧烦远示将何用，聊伴虚堂晏坐禅。
吴亲寄甆枕香垆颇佳以诗答之·甆枕
作者：李纲
朝代：宋

远投瓦枕比琼瑜，方暑清凉惬慢肤。
莹滑色侵蕲竹簟，玲珑光照愽山垆。
便便何必书为笥，栩栩方将蝶梦吾。
枕上片时聊适志，黄粱未熟到东吴。
吴元中书言近不作诗以所着豳七月诗义见示因成三篇赠之·其一
作者：李纲
朝代：宋

旰起幽居尚闭关，忽传尺素破愁颜。
迂疏似我宜深隐，才术如公岂暂闲。
雅意未曾忘北阙，胜游今日且东山。
十年迴首当时事，叹息人生似梦间。
吴元中书言近不作诗以所着豳七月诗义见示因成三篇赠之·其三
作者：李纲
朝代：宋

儒生乐事信同风，端抱前言当鼓钟。
公正说诗笺七月，我方学易纬羣龙。
艰难盛事原衣食，忧患余生问吉凶。
去圣寥寥千载后，何时挥麈得从容。
吴元中书言近不作诗以所着豳七月诗义见示因成三篇赠之·其二
作者：李纲
朝代：宋

底事年来不作诗，应缘思苦少人知。
凌云健笔含毫日，照眼花枝得句时。
陶冶性情端赖此，咏嘲风月漫多为。
驿筒若许陪酬唱，朱字青笺復寄谁。
吴元中书言近不作诗以所著豳七月诗义见示因成三篇赠之
作者：李纲
朝代：宋

旰起幽居尚闭关，忽传尺素破愁颜。迂疏似我宜深隐，才术如公岂暂闲。雅意未曾忘北阙，胜游今日且东山。十年回首当时事，叹息人生似梦间。底事年来不作诗，应缘思苦少人知。凌云健笔含毫日，照眼花枝得句时。陶冶性情端赖此，咏嘲风月漫多为。驿筒若许陪酬唱，朱字青笺复寄谁。儒生乐事信同风，端抱前言当鼓钟。公正说诗笺七月，我方学易纬群龙。艰难盛事原衣食，忧患馀生问吉凶。去圣寥寥千载后，何时挥麈得从容。
吴元中书言近不作诗以所著豳七月诗义见示因成三篇赠之·其一
作者：李纲
朝代：宋

旰起幽居尚闭关，忽传尺素破愁颜。迂疏似我宜深隐，才术如公岂暂闲。雅意未曾忘北阙，胜游今日且东山。十年回首当时事，叹息人生似梦间。
吴元中书言近不作诗以所著豳七月诗义见示因成三篇赠之·其三
作者：李纲
朝代：宋

儒生乐事信同风，端抱前言当鼓钟。公正说诗笺七月，我方学易纬群龙。艰难盛事原衣食，忧患馀生问吉凶。去圣寥寥千载后，何时挥麈得从容。
吴元中书言近不作诗以所著豳七月诗义见示因成三篇赠之·其二
作者：李纲
朝代：宋

底事年来不作诗，应缘思苦少人知。凌云健笔含毫日，照眼花枝得句时。陶冶性情端赖此，咏嘲风月漫多为。驿筒若许陪酬唱，朱字青笺复寄谁。
吴园
作者：李纲
朝代：宋
体裁：七言绝句

当时亲迎到吴园，屈指重来十七年。身世恍然如一梦，从今归去老林泉。
吴慎微邓志宏同游陈氏园
作者：李纲
朝代：宋

我本惜春人，常恐春色老。
沙阳渺天南，春到一何早。
羣芳忽烂漫，自觉被春恼。
招邀适名园，景物得幽讨。
灿灿桃李妍，娟娟松竹好。
虚室自含风，迴塘已生草。
酌酒对芳菲，论文慰怀抱。
瓌奇窥李杜，寒色笑郊岛。
软语既温温，髙谈方浩浩。
二子若骅骝，轻车驾长道。
而我正飘蓬，摧残已枯槁。
家在天一涯，情若风中翿。
幸然得相从，豁我忧心捣。
青春能几时，落花看又扫。
宁辞金罍空，坐使玉山倒。
世事可两忘，悠悠信苍昊。
吴慎微邓志宏同游陈氏园
作者：李纲
朝代：宋

我本惜春人，常恐春色老。沙阳渺天南，春到一何早。群芳忽烂漫，自觉被春恼。招邀适名园，景物得幽讨。灿灿桃李妍，娟娟松竹好。虚室自含风，回塘已生草。酌酒对芳菲，论文慰怀抱。瑰奇窥李杜，寒色笑郊岛。软语既温温，高谈方浩浩。二子若骅骝，轻车驾长道。而我正飘蓬，摧残已枯槁。家在天一涯，情若风中翿。幸然得相从，豁我忧心捣。青春能几时，落花看又扫。宁辞金罍空，坐使玉山倒。世事可两忘，悠悠信苍昊。
吴江五首·其一
作者：李纲
朝代：宋

重过松江忆旧游，依然风景照行舟。危桥跨水虹垂影，高阁凭虚蜃吐楼。渺渺冲烟归钓艇，轻轻点浪舞沙鸥。暮天横笛江村起，激烈能令逐客愁。
吴江五首·其一
作者：李纲
朝代：宋

重过松江忆旧游，依然风景照行舟。
危桥跨水虹垂影，髙阁凭虚蜃吐楼。
渺渺衝烟归钓艇，轻轻点浪舞沙鸥。
暮天横笛江村起，激烈能令逐客愁。
吴江五首·其三
作者：李纲
朝代：宋

返照澄波彻底明，江边弭棹若为情。风烟漠漠无今古，舟楫纷纷尽利名。潮落片帆归浦屿，云寒一雁过江城。孤臣放逐三千里，此去龙津尚几程。
吴江五首·其三
作者：李纲
朝代：宋

返照澄波彻底明，江边弭棹若为情。
风烟漠漠无今古，舟檝纷纷尽利名。
潮落片帆归浦屿，云寒一鴈过江城。
孤臣放逐三千里，此去龙津尚几程。
吴江五首·其二
作者：李纲
朝代：宋

木落水寒天气清，江湖合处一桥横。波涛万顷琉璃滑，栏槛千寻螮蝀明。茶灶笔床随陆子，莼羹鲈鲙忆张生。他时若我归来后，定向江头事钓耕。
吴江五首·其二
作者：李纲
朝代：宋

木落水寒天气清，江湖合处一桥横。
波涛万顷琉璃滑，栏槛千寻螮蝀明。
茶竈笔床随陆子，莼羮鲈鲙忆张生。
他时若我归来后，定向江头事钓耕。
吴江五首·其五
作者：李纲
朝代：宋
体裁：五言律诗

鲈乡宜旷望，烟霭起层阴。讴轧橹声急，苍茫江色深。归潮寒入浦，宿鸟暝投林。谁识登临意，愁来遽不禁。
吴江五首·其五
作者：李纲
朝代：宋

鲈乡宜旷望，烟霭起层阴。讴轧橹声急，苍茫江色深。归潮寒入浦，宿鸟暝投林。谁识登临意，愁来遽不禁。重过松江忆旧游，依然风景照行舟。危桥跨水虹垂影，高阁凭虚蜃吐楼。渺渺冲烟归钓艇，轻轻点浪舞沙鸥。暮天横笛江村起，激烈能令逐客愁。木落水寒天气清，江湖合处一桥横。波涛万顷琉璃滑，栏槛千寻螮蝀明。茶灶笔床随陆子，莼羹鲈鲙忆张生。他时若我归来后，定向江头事钓耕。返照澄波彻底明，江边弭棹若为情。风烟漠漠无今古，舟楫纷纷尽利名。潮落片帆归浦屿，云寒一雁过江城。孤臣放逐三千里，此去龙津尚几程。系缆江头日脚沈，鲈肥酒美只孤斟。长桥千步风涛稳，横笛一声烟水深。契阔离亲宁素愿，迂愚报国祗丹心。远游自是男儿事，更把离骚细细寻。
吴江五首·其四
作者：李纲
朝代：宋

系缆江头日脚沈，鲈肥酒美只孤斟。长桥千步风涛稳，横笛一声烟水深。契阔离亲宁素愿，迂愚报国祗丹心。远游自是男儿事，更把离骚细细寻。
吴江五首·其四
作者：李纲
朝代：宋

繫缆江头日脚沈，鲈肥酒美只孤斟。
长桥千步风涛稳，横笛一声烟水深。
契阔离亲宁素愿，迂愚报国祗丹心。
远游自是男儿事，更把离骚细细寻。
周中元赋御画騘马次其韵
作者：李纲
朝代：宋

蓬莱宫殿日月长，广廷泛洒如无帚。
临轩亲貌玉花騘，天骥自出天人手。
惊鸿欲起无羁皂，如闻朔风动秋草。
奋身骧首举双蹄，意态天然始知巧。
时危反掌同永嘉，胡骑飒沓陵中华。
当时宸笔散烟雾，往往流落羣臣家。
雄姿倜傥精权奇，此画惟应识者知。
怅望崆峒转仙仗，忍传耆旧把天衣。
周中元赋御画骢马次其韵
作者：李纲
朝代：宋

蓬莱宫殿日月长，广廷汎洒如无帚。临轩亲貌玉花骢，天骥自出天人手。惊鸿欲起无羁皂，如闻朔风动秋草。奋身骧首举双蹄，意态天然始知巧。时危反掌同永嘉，胡骑飒沓陵中华。当时宸笔散烟雾，往往流落群臣家。雄姿倜傥精权奇，此画惟应识者知。怅望崆峒转仙仗，忍传耆旧把天衣。
周元仲来自湖外传示崧老赠东林圭三友篇读之慨然因次其韵
作者：李纲
朝代：宋

粲粲襄陵翁，大岳九世孙。文章老益奇，于道见本原。我生植艰虞，惨澹风霾昏。挽翁共出力，一廓扶桑暾。芬馥蓺兰芷，神奸伐蛟鼋。此志竟萧条，相顾声为吞。远游负深衅，行偏西南坤。忆昨遇江上，携手庐山樊。林间接软语，穷尽兴衰根。三年隔瘴海，岂谓我尚存。何尝知枣梨，颇亦闻风幡。读翁三友篇，雅契久弥敦。江南盗云扰，崛起巢与温。翁今渺安在，犹滞脩水源。我病寄闽岭，栖息僧家园。百念悉灰冷，窥见易象浑。区区不自量，信笔笺微言。逝将从翁游，淬砺删其繁。三圣邈已远，万古同所尊。何当进此道，对坐虚明轩。
周元仲来自湖外传示崧老赠东林珪三友篇读之慨然因次其韵
作者：李纲
朝代：宋

粲粲襄陵翁，大岳九世孙。
文章老益奇，于道见本原。
我生植艰虞，惨澹风霾昏。
挽翁共出力，一廓扶桑暾。
芬馥蓺兰芷，神姦伐蛟鼋。
此志竟萧条，相顾声为吞。
远游负深衅，行偏西南坤。
忆昨遇江上，携手庐山樊。
林间接软语，穷尽兴衰根。
三年隔瘴海，岂谓我尚存。
何尝知枣梨，颇亦闻风旛。
读翁三友篇，雅契久弥敦。
江南盗云扰，崛起巢与温。
翁今渺安在，犹滞修水源。
我病寄闽岭，栖息僧家园。
百念悉灰冷，窥见易象浑。
区区不自量，信笔笺微言。
逝将从翁游，淬砺删其繁。
三圣邈已远，万古同所尊。
何当进此道，对坐虚明轩。
和劝农篇
作者：李纲
朝代：宋

天临下土，是生烝民。耕食凿饮，乃含其真。淳浇朴散，巧伪相因。谁其还之，时惟圣人。圣人立政，爰重黍稷。设命官司，职是播植。春勤于耕，秋乃有穑。储其嬴馀，荒岁足食。瞻彼中原，祁邳平陆。春日载阳，和风肃穆。夫耕妇馌，俦类相逐。少壮竭力，逸此耆宿。岂无他图，惟兹永久。利其耒耜，十千维耦。带月荷锄，侵星耘亩。崇本抑末，孰敢游手。终年厌飧，报则不贵。千箱万仓，以副汝冀。为酒为醴，乐此分至。仰奉俯畜，夫复何愧。四体不勤，丈人所鄙。带经而耕，岂废冠履。我思古人，希风往轨。躬耕南阳，无使专美。
和劝农篇
作者：李纲
朝代：宋

天临下土，是生烝民。
耕食凿饮，乃含其真。
淳浇朴散，巧僞相因。
谁其还之，时惟圣人。
圣人立政，爰重黍稷。
设命官司，职是播植。
春勤于耕，秋乃有穑。
储其嬴余，荒岁足食。
瞻彼中原，祁邳平陆。
春日载阳，和风肃穆。
夫耕妇馌，俦类相逐。
少壮竭力，逸此耆宿。
岂无他图，惟兹永久。
利其耒耜，十千维耦。
带月荷锄，侵星耘亩。
崇本抑末，孰敢游手。
终年厌飱，报则不贵。
千箱万仓，以副汝冀。
为酒为醴，乐此分至。
仰奉俯畜，夫復何愧。
四体不勤，丈人所鄙。
带经而耕，岂废冠履。
我思古人，希风往轨。
躬耕南阳，无使专美。
和唐人张为秋醉歌
作者：李纲
朝代：宋

秋风愈凄紧，感此梁溪翁。
烟水出砂石，风霜脱梧桐。
岁晏无与欢，步屧携苍笻。
俯视槛中菊，仰瞻峰顶松。
有酒聊自适，旋滴真珠红。
长鲸吸百川，坐使玉樽空。
念古壮气激，怀家归兴浓。
陶然不知醉，如堕烟雾中。
醉魂眇安往，梦渡江水东。
髣髴生六翮，飘忽腾双龙。
醒来无所见，溪冷山重重。
纱窗透残月，瓦枕来疏钟。
起视夜将阑，星河粲玲珑。
乘风欲轻举，骨肉疑都融。
却思向来醉，岂离方寸地。
长醉不用醒，萧然谢名利。
和唐人张为秋醉歌
作者：李纲
朝代：宋

秋风愈凄紧，感此梁溪翁。烟水出砂石，风霜脱梧桐。岁晏无与欢，步屧携苍筇。俯视槛中菊，仰瞻峰顶松。有酒聊自适，旋滴真珠红。长鲸吸百川，坐使玉樽空。念古壮气激，怀家归兴浓。陶然不知醉，如堕烟雾中。醉魂眇安往，梦渡江水东。髣髴生六翮，飘忽腾双龙。醒来无所见，溪冷山重重。纱窗透残月，瓦枕来疏钟。起视夜将阑，星河粲玲珑。乘风欲轻举，骨肉疑都融。却思向来醉，岂离方寸地。长醉不用醒，萧然谢名利。
和归鸟篇
作者：李纲
朝代：宋

翼翼归鸟，爰集于林。
近萃芳郊，远依烟岑。
眷言顾之，实获我心。
丛木茂止，憇此繁阴。
翼翼归鸟，翩然翻飞。
风髙天阔，去将畴依。
云路翱翔，倦翮思归。
矰缴孔多，无使患遗。
翼翼归鸟，抚翼徘徊。
江湖缈茫，有怀故栖。
顾俦啸侣，鸣声和谐。
愿言不获，怅然伤怀。
翼翼归鸟，集于旧条。
一枝已多，岂俟髙标。
敛翰息影，好音交交。
愿言终此，以休永劳。
和归鸟篇
作者：李纲
朝代：宋

翼翼归鸟，爰集于林。近萃芳郊，远依烟岑。眷言顾之，实获我心。丛木茂止，憩此繁阴。翼翼归鸟，翩然翻飞。风高天阔，去将畴依。云路翱翔，倦翮思归。矰缴孔多，无使患遗。翼翼归鸟，抚翼徘徊。江湖缈茫，有怀故栖。顾俦啸侣，鸣声和谐。愿言不获，怅然伤怀。翼翼归鸟，集于旧条。一枝已多，岂俟高标。敛翰息影，好音交交。愿言终此，以休永劳。
和志宏见示亭字韵
作者：李纲
朝代：宋

今日苦不乐，驾言适林坰。散策寻远寺，披襟坐虚亭。云木上窈窕，涧泉泄清泠。千山自岑寂，一目皆葱青。嗟我得数子，不复叹飘零。扫虑味禅悦，茹蔬谢荤腥。时为亭上游，散发缓我形。騄骥行振足，倦鸟思归翎。何当返梁溪，教子名添丁。林泉益自得，华发从星星。
和志宏见示亭字韵
作者：李纲
朝代：宋

今日苦不乐，驾言适林垧。
散策寻远寺，披襟坐虚亭。
云木上窈窕，涧泉泄清泠。
千山自岑寂，一目皆葱青。
嗟我得数子，不復嘆飘零。
扫虑味禅悦，茹蔬谢荤腥。
时为亭上游，散髪缓我形。
騄骥行振足，倦鸟思归翎。
何当返梁溪，教子名添丁。
林泉益自得，华髪从星星。
和渊明归田园居六首
作者：李纲
朝代：宋

东吴信佳地，碧溪绕青山。我居枕溪傍，卜筑亦有年。山空乳满腹，迸出苍龙渊。馀波滑无声，下灌负郭田。秋风粳稻香，落照孤鸿间。黄鸡与紫蟹，日满樽俎前。酌酒燕宾友，挥毫散云烟。常谓享此乐，可以终华颠。岂知萦世故，扰扰不得閒。侧身念吾庐，怅望情依然。一为世网婴，未遂税尘鞅。驱驰途路间，空积溪山想。我居今若何，岁月忽已往。三径将荒芜，松菊日应长。泛舟苕霅间，吾意诚已广。时危方艰难，长恐堕渺莽。人生不满百，七十亦云稀。吾年甫知命，飘泊犹未归。江湖岁将晏，霜露沾人衣。沧洲惠询约，坐恐此志违。平生爱武林，湖山良可娱。连年兵火作，景物成丘墟。常愿买一廛，筑室湖上居。开轩苍翠间，手植松千株。浮家同志和，来往得自如。樽中酒不空，乐死不愿馀。那知今乃尔，此怀坐成虚。已矣何所道，万法皆本无。每爱贺知章，敕赐鉴湖曲。而我不须多，数顷亦已足。世故俛仰间，反覆若棋局。良辰逝莫留，胜游当秉烛。明月照芳樽，坐待东方旭。我昔居梁溪，梦断长安陌。倒冠与落佩，志气良自适。花前饮春朝，月下舞秋夕。自从丧乱来，光景驹过隙。无复旧情怀，扰扰为物役。寤寐忧他人，自麻初不绩。长啸休去来，劳生亦何益。
和渊明归田园居六首·其一
作者：李纲
朝代：宋

东吴信佳地，碧溪绕青山。
我居枕溪傍，卜筑亦有年。
山空乳满腹，迸出苍龙渊。
余波滑无声，下灌负郭田。
秋风粳稻香，落照孤鸿间。
黄鷄与紫蟹，日满樽俎前。
酌酒燕宾友，挥毫散云烟。
常谓享此乐，可以终华颠。
岂知萦世故，扰扰不得閒。
侧身念吾庐，怅望情依然。
和渊明归田园居六首·其一
作者：李纲
朝代：宋

东吴信佳地，碧溪绕青山。我居枕溪傍，卜筑亦有年。山空乳满腹，迸出苍龙渊。馀波滑无声，下灌负郭田。秋风粳稻香，落照孤鸿间。黄鸡与紫蟹，日满樽俎前。酌酒燕宾友，挥毫散云烟。常谓享此乐，可以终华颠。岂知萦世故，扰扰不得閒。侧身念吾庐，怅望情依然。
和渊明归田园居六首·其三
作者：李纲
朝代：宋

人生不满百，七十亦云稀。吾年甫知命，飘泊犹未归。江湖岁将晏，霜露沾人衣。沧洲惠询约，坐恐此志违。
和渊明归田园居六首·其三
作者：李纲
朝代：宋

人生不满百，七十亦云稀。
吾年甫知命，飘泊犹未归。
江湖岁将晏，霜露霑人衣。
沧洲惠询约，坐恐此志违。
和渊明归田园居六首·其二
作者：李纲
朝代：宋
体裁：古风

一为世网婴，未遂税尘鞅。驱驰途路间，空积溪山想。我居今若何，岁月忽已往。三径将荒芜，松菊日应长。泛舟苕霅间，吾意诚已广。时危方艰难，长恐堕渺莽。
和渊明归田园居六首·其五
作者：李纲
朝代：宋

毎爱贺知章，勅赐鑑湖曲。
而我不须多，数顷亦已足。
世故俛仰间，反覆若棋局。
良辰逝莫留，胜游当秉烛。
明月照芳樽，坐待东方旭。
和渊明归田园居六首·其五
作者：李纲
朝代：宋

每爱贺知章，敕赐鉴湖曲。而我不须多，数顷亦已足。世故俛仰间，反覆若棋局。良辰逝莫留，胜游当秉烛。明月照芳樽，坐待东方旭。
和渊明归田园居六首·其六
作者：李纲
朝代：宋

我昔居梁溪，梦断长安陌。倒冠与落佩，志气良自适。花前饮春朝，月下舞秋夕。自从丧乱来，光景驹过隙。无复旧情怀，扰扰为物役。寤寐忧他人，自麻初不绩。长啸休去来，劳生亦何益。
和渊明归田园居六首·其六
作者：李纲
朝代：宋

我昔居梁溪，梦断长安陌。
倒冠与落佩，志气良自适。
花前饮春朝，月下舞秋夕。
自从丧乱来，光景驹过隙。
无復旧情怀，扰扰为物役。
寤寐忧他人，自麻初不绩。
长啸休去来，劳生亦何益。
和渊明归田园居六首·其四
作者：李纲
朝代：宋

平生爱武林，湖山良可娱。
连年兵火作，景物成丘墟。
常愿买一廛，筑室湖上居。
开轩苍翠间，手植松千株。
浮家同志和，来往得自如。
樽中酒不空，乐死不愿余。
那知今乃尔，此怀坐成虚。
已矣何所道，万法皆本无。
和渊明归田园居六首·其四
作者：李纲
朝代：宋

平生爱武林，湖山良可娱。连年兵火作，景物成丘墟。常愿买一廛，筑室湖上居。开轩苍翠间，手植松千株。浮家同志和，来往得自如。樽中酒不空，乐死不愿馀。那知今乃尔，此怀坐成虚。已矣何所道，万法皆本无。
和渊明拟古九首
作者：李纲
朝代：宋

风霜已摇落，天气犹清和。聊持一樽酒，自饮还自歌。朝心愁不开，暮发白已多。朱颜与绿鬓，飒若霜萎荷。流年不我与，不饮如老何。惊心如伤禽，衰质若凋柳。百年能几时，处世安得久。寤寐若有失，哀我泉下友。平生不识面，况复衔杯酒。知心乃如斯，此意岂可负。管鲍贫时交，于古亦云厚。范张久已亡，今人那复有。阶祸初甚微，智者能要终。被发祭于野，辛有知其戎。时平足谀佞，世乱多奸雄。坐令夷乱华，诞谩本晋风。重华不再作，吾道何其穷。已矣可奈何，此生如梦中。弃置帝王宅，乃欲保一隅。一隅岂易保，巨盗连荆舒。眷言浙江西，有我先人庐。兵火偶不到，聚族于焉居。羁束未得归，田园日将芜。江边畏群盗，岁暮当何如。立国有常理，恩威抚要荒。胡为决藩篱，坐使寇及堂。凭高寓远目，中原气苍茫。昔时冠盖地，今日争战场。玉辇幸朔漠，金椀出北邙。腐儒献奇策，碧衣坐称昂。傥无济时略，何以绥四方。苍生未苏息，慨叹情内伤。吾怜靖节翁，食少衣不完。弃禄缘束带，贵身遂抛冠。箪瓢有馀乐，不惭陋巷颜。成趣园日涉，息交户常关。返观富与贵，一尘集毫端。素琴久无弦，适意自可弹。处心慕黔娄，抗志同伯鸾。斯人骨已朽，霜霰时方寒。古今纷变态，兹道长若兹。处世或穷达，否泰各有时。岂无磨与涅，贵在不磷缁。达人乃大观，曲士多致疑。所以古圣贤，立此垂世辞。慇勤论出处，欲使学者思。周公尚居东，仲尼岂余欺。愈钝久乃利，臲卼当安之。我亦道穷者，欲赋鸱鸮诗。结发慕古人，绝俗期远游。如登太山顶，志气小九州。古今会迁变，万壑无停流。向来富贵者，累累但荒丘。汉唐已磨灭，况复秦与周。惟馀节义士，可向编简求。青松生高冈，无意斧斤采。岁寒霜霰深，未觉柯叶改。梁鸿既适吴，管宁亦浮海。二子得我心，高举不相待。士生不逢时，命矣何所悔。
和渊明拟古九首·其一
作者：李纲
朝代：宋

风霜已摇落，天气犹清和。聊持一樽酒，自饮还自歌。朝心愁不开，暮发白已多。朱颜与绿鬓，飒若霜萎荷。流年不我与，不饮如老何。
和渊明拟古九首·其七
作者：李纲
朝代：宋

古今纷变态，兹道长若兹。处世或穷达，否泰各有时。岂无磨与涅，贵在不磷缁。达人乃大观，曲士多致疑。所以古圣贤，立此垂世辞。慇勤论出处，欲使学者思。周公尚居东，仲尼岂余欺。愈钝久乃利，臲卼当安之。我亦道穷者，欲赋鸱鸮诗。
和渊明拟古九首·其三
作者：李纲
朝代：宋

阶祸初甚微，智者能要终。被发祭于野，辛有知其戎。时平足谀佞，世乱多奸雄。坐令夷乱华，诞谩本晋风。重华不再作，吾道何其穷。已矣可奈何，此生如梦中。
和渊明拟古九首·其九
作者：李纲
朝代：宋

青松生高冈，无意斧斤采。岁寒霜霰深，未觉柯叶改。梁鸿既适吴，管宁亦浮海。二子得我心，高举不相待。士生不逢时，命矣何所悔。
和渊明拟古九首·其二
作者：李纲
朝代：宋

惊心如伤禽，衰质若凋柳。百年能几时，处世安得久。寤寐若有失，哀我泉下友。平生不识面，况复衔杯酒。知心乃如斯，此意岂可负。管鲍贫时交，于古亦云厚。范张久已亡，今人那复有。
和渊明拟古九首·其五
作者：李纲
朝代：宋

立国有常理，恩威抚要荒。胡为决藩篱，坐使寇及堂。凭高寓远目，中原气苍茫。昔时冠盖地，今日争战场。玉辇幸朔漠，金椀出北邙。腐儒献奇策，碧衣坐称昂。傥无济时略，何以绥四方。苍生未苏息，慨叹情内伤。
和渊明拟古九首·其五
作者：李纲
朝代：宋
体裁：古风

立国有常理，恩威抚要荒。胡为决藩篱，坐使寇及堂。凭高寓远目，中原气苍茫。昔时冠盖地，今日争战场。玉辇幸朔漠，金碗出北邙。腐儒献奇策，碧衣坐称昂。傥无济时略，何以绥四方。苍生未苏息，慨叹情内伤。
和渊明拟古九首·其八
作者：李纲
朝代：宋

结发慕古人，绝俗期远游。如登太山顶，志气小九州。古今会迁变，万壑无停流。向来富贵者，累累但荒丘。汉唐已磨灭，况复秦与周。惟馀节义士，可向编简求。
和渊明拟古九首·其六
作者：李纲
朝代：宋

吾怜靖节翁，食少衣不完。弃禄缘束带，贵身遂抛冠。箪瓢有馀乐，不惭陋巷颜。成趣园日涉，息交户常关。返观富与贵，一尘集毫端。素琴久无弦，适意自可弹。处心慕黔娄，抗志同伯鸾。斯人骨已朽，霜霰时方寒。
和渊明拟古九首·其四
作者：李纲
朝代：宋

弃置帝王宅，乃欲保一隅。一隅岂易保，巨盗连荆舒。眷言浙江西，有我先人庐。兵火偶不到，聚族于焉居。羁束未得归，田园日将芜。江边畏群盗，岁暮当何如。
和渊眀拟古九首·其一
作者：李纲
朝代：宋

风霜已摇落，天气犹清和。
聊持一樽酒，自饮还自歌。
朝心愁不开，暮髪白已多。
朱颜与绿鬂，飒若霜萎荷。
流年不我与，不饮如老何。
和渊眀拟古九首·其七
作者：李纲
朝代：宋

古今纷变态，兹道长若兹。
处世或穷达，否泰各有时。
岂无磨与涅，贵在不磷缁。
达人乃大观，曲士多致疑。
所以古圣贤，立此垂世辞。
慇懃论出处，欲使学者思。
周公尚居东，仲尼岂余欺。
愈钝久乃利，臲卼当安之。
我亦道穷者，欲赋鸱鸮诗。
和渊眀拟古九首·其三
作者：李纲
朝代：宋

阶祸初甚微，智者能要终。
被髪祭于野，辛有知其戎。
时平足谀佞，世乱多姦雄。
坐令夷乱华，诞谩本晋风。
重华不再作，吾道何其穷。
已矣可奈何，此生如梦中。
和渊眀拟古九首·其九
作者：李纲
朝代：宋

青松生髙冈，无意斧斤采。
岁寒霜霰深，未觉柯叶改。
梁鸿既适吴，管宁亦浮海。
二子得我心，髙举不相待。
士生不逢时，命矣何所悔。
和渊眀拟古九首·其二
作者：李纲
朝代：宋

惊心如伤禽，衰质若凋柳。
百年能几时，处世安得久。
寤寐若有失，哀我泉下友。
平生不识面，况復衘杯酒。
知心乃如斯，此意岂可负。
管鲍贫时交，于古亦云厚。
范张久已亡，今人那復有。
和渊眀拟古九首·其五
作者：李纲
朝代：宋

立国有常理，恩威抚要荒。
胡为决藩篱，坐使寇及堂。
凭髙寓远目，中原气苍茫。
昔时冠盖地，今日争战塲。
玉辇幸朔漠，金椀出北邙。
腐儒献奇策，碧衣坐称昂。
傥无济时略，何以绥四方。
苍生未苏息，慨叹情内伤。
和渊眀拟古九首·其八
作者：李纲
朝代：宋

结髪慕古人，绝俗期远游。
如登太山顶，志气小九州。
古今会迁变，万壑无停流。
向来富贵者，纍纍但荒丘。
汉唐已磨灭，况復秦与周。
惟余节义士，可向编简求。
和渊眀拟古九首·其六
作者：李纲
朝代：宋

吾怜靖节翁，食少衣不完。
弃禄缘束带，贵身遂抛冠。
箪瓢有余乐，不惭陋巷颜。
成趣园日涉，息交户常关。
返观富与贵，一尘集毫端。
素琴久无絃，适意自可弹。
处心慕黔娄，抗志同伯鸾。
斯人骨已朽，霜霰时方寒。
和渊眀拟古九首·其四
作者：李纲
朝代：宋

弃置帝王宅，乃欲保一隅。
一隅岂易保，巨盗连荆舒。
眷言浙江西，有我先人庐。
兵火偶不到，聚族于焉居。
羁束未得归，田园日将芜。
江边畏羣盗，岁暮当何如。
和陶渊明归田园六首
作者：李纲
朝代：宋

我家梁溪傍，门对九龙山。山中有幽趣，游息可忘年。陆子泉最甘，次之即龙渊。馀波作梁溪，可溉万顷田。公垂读书堂，古屋尚数间。我欲隐山下，诛茅占其前。疏泉凿池沼，植竹来云烟。纵目望震泽，策杖登山巅。神游八极表，心迹两超然。更结莲社侣，远追竹林贤。秋风动梁溪，何日理归鞅。放逐正拘囚，寤寐劳梦想。新诗聊慰今，旧事那追往。缅怀故山居，杞菊苗应长。挂冠神武门，便欲学疏广。躬耕南亩云，实报无卤莽。寂灭乃可乐，纷华何足娱。百年会有尽，富贵同邱墟。不如早抽身，卜此山林居。手植松与桂，青青三万株。幅巾坐其下，萧散谁如吾。衣食粗饱暖，身在即有馀。归依金仙氏，妙契端不虚。借问名利者，还有此乐无。膝横五弦琴，试鼓南风曲。寄傲北窗下，便觉此生足。开怀酒一壶，寓意棋一局。既使风扫门，还将月为烛。
和陶渊明归田园六首·其一
作者：李纲
朝代：宋

我家梁溪傍，门对九龙山。
山中有幽趣，游息可忘年。
陆子泉最甘，次之即龙渊。
余波作梁溪，可溉万顷田。
公垂读书堂，古屋尚数间。
我欲隐山下，诛茅占其前。
疏泉凿池沼，植竹来云烟。
纵目望震泽，策杖登山巅。
神游八极表，心迹两超然。
更结莲社侣，远追竹林贤。
和陶渊明归田园六首·其一
作者：李纲
朝代：宋

我家梁溪傍，门对九龙山。山中有幽趣，游息可忘年。陆子泉最甘，次之即龙渊。馀波作梁溪，可溉万顷田。公垂读书堂，古屋尚数间。我欲隐山下，诛茅占其前。疏泉凿池沼，植竹来云烟。纵目望震泽，策杖登山巅。神游八极表，心迹两超然。更结莲社侣，远追竹林贤。
和陶渊明归田园六首·其三
作者：李纲
朝代：宋
体裁：五言律诗

落叶不可数，枝间绿将稀。节物一如此，感叹何时归。庭闱眇千里，箧藏老莱衣。从兹就閒旷，勿使吾心违。
和陶渊明归田园六首·其二
作者：李纲
朝代：宋
体裁：古风

秋风动梁溪，何日理归鞅。放逐正拘囚，寤寐劳梦想。新诗聊慰今，旧事那追往。缅怀故山居，杞菊苗应长。挂冠神武门，便欲学疏广。躬耕南亩云，实报无卤莽。
和陶渊明归田园六首·其五
作者：李纲
朝代：宋
体裁：古风

膝横五弦琴，试鼓南风曲。寄傲北窗下，便觉此生足。开怀酒一壶，寓意棋一局。既使风扫门，还将月为烛。
和陶渊明归田园六首·其六
作者：李纲
朝代：宋

贫者无置锥，富者连阡陌。嗟予亦何幸，伏腊粗能适。但使岁事丰，便足给朝夕。人生几何时，倏如驹过隙。惟当适我心，安能供物役。著书聊寄怀，底之或可绩。吾身虽不遇，吾言期有益。
和陶渊明归田园六首·其六
作者：李纲
朝代：宋

贫者无置锥，富者连阡陌。
嗟予亦何幸，伏腊粗能适。
但使岁事丰，便足给朝夕。
人生几何时，倐如驹过隙。
惟当适我心，安能供物役。
着书聊寄怀，底之或可绩。
吾身虽不遇，吾言期有益。
和陶渊明归田园六首·其四
作者：李纲
朝代：宋

寂灭乃可乐，纷华何足娱。
百年会有尽，富贵同邱墟。
不如早抽身，卜此山林居。
手植松与桂，青青三万株。
幅巾坐其下，萧散谁如吾。
衣食粗饱暖，身在即有余。
归依金仙氏，妙契端不虚。
借问名利者，还有此乐无。
和陶渊明归田园六首·其四
作者：李纲
朝代：宋

寂灭乃可乐，纷华何足娱。百年会有尽，富贵同邱墟。不如早抽身，卜此山林居。手植松与桂，青青三万株。幅巾坐其下，萧散谁如吾。衣食粗饱暖，身在即有馀。归依金仙氏，妙契端不虚。借问名利者，还有此乐无。
和陶渊明采菊东篱下二首
作者：李纲
朝代：宋

九日但孤坐，悄然无世喧。菊花殊未开，始知气候偏。开轩寓远目，相对惟青山。昏鸦已接翅，独鹤何时还。且尽杯中物，此外无足言。小雨湿丛菊，何当喷金英。嚼蕊亦可人，萧然慰我情。羁旅念家远，浊酒还独倾。云表雁初过，草根虫自鸣。岁晏将如何，一醉豁平生。
和陶渊明采菊东篱下二首·其一
作者：李纲
朝代：宋
体裁：古风

九日但孤坐，悄然无世喧。菊花殊未开，始知气候偏。开轩寓远目，相对惟青山。昏鸦已接翅，独鹤何时还。且尽杯中物，此外无足言。
和陶渊明采菊东篱下二首·其二
作者：李纲
朝代：宋

小雨湿丛菊，何当喷金英。嚼蕊亦可人，萧然慰我情。羁旅念家远，浊酒还独倾。云表雁初过，草根虫自鸣。岁晏将如何，一醉豁平生。
和陶渊明采菊东篱下二首·其二
作者：李纲
朝代：宋

小雨湿丛菊，何当喷金英。
嚼蘂亦可人，萧然慰我情。
羁旅念家远，浊酒还独倾。
云表雁初过，草根虫自鸣。
岁晏将如何，一醉豁平生。
咏怀十六韵
作者：李纲
朝代：宋

衰年万事懒，此志有谁知。偶尔出何意，泛然归不迟。休为鵩鸟赋，幸及荔枝时。水石日在眼，旌旃非所思。携琴傍松径，置酒俯莲池。粲粲水花净，萧萧风叶披。忘言聊隐几，得趣剩围棋。天地惨将暮，风云徒尔为。物华去苒苒，草色自离离。密勿猿鹤侣，迢遥丘壑姿。亲朋有情话，图书皆吾师。扫室仅容膝，说诗真解颐。多惭鹓鹭羽，且咏鹡鸰诗。逸少誓独苦，孔君休乃宜。平生沧海约，岁晚鹿门期。喜近清秋节，那为宋玉悲。
咏怀十六韵
作者：李纲
朝代：宋

衰年万事懒，此志有谁知。
偶尔出何意，泛然归不迟。
休为鵩鸟赋，幸及荔枝时。
水石日在眼，旌旜非所思。
携琴傍松径，置酒俯莲池。
粲粲水花凈，萧萧风叶披。
忘言聊隐几，得趣剩围棋。
天地惨将暮，风云徒尔为。
物华去苒苒，草色自离离。
密勿猿鹤侣，迢遥丘壑姿。
亲朋有情话，图书皆吾师。
扫室仅容膝，说诗真解颐。
多惭鹓鹭羽，且咏鹡鸰诗。
逸少誓独苦，孔君休乃宜。
平生沧海约，岁晚鹿门期。
喜近清秋节，那为宋玉悲。
咏草
作者：李纲
朝代：宋
体裁：七言律诗

梦觉池塘碧草萋，风摇烟湿已菲菲。绵联山色不知远，惆怅王孙何日归。微质亦知烦雨露，寸心终欲报春晖。芳根纵腐犹能化，舞蝶流莺到处飞。
哭吴丞相元中二首
作者：李纲
朝代：宋

妙年声誉霭文场，壮岁飞腾青琐郎。献纳承平欲尧舜，扶持危难冀宣光。贾生旷达仍伤鵩，平仲精忠亦殒荒。自古青蝇能黑白，玉华旧事已凄凉。宣和之季靖康初，同力同心卫帝居。扶毂共升新日月，谪官难守旧田庐。孔光温室不言树，陆贽忠州戒著书。叹息端庄士君子，岂随草木腐丘墟。
哭吴丞相元中二首·其一
作者：李纲
朝代：宋

妙年声誉霭文场，壮岁飞腾青琐郎。献纳承平欲尧舜，扶持危难冀宣光。贾生旷达仍伤鵩，平仲精忠亦殒荒。自古青蝇能黑白，玉华旧事已凄凉。
哭吴丞相元中二首·其一
作者：李纲
朝代：宋

妙年声誉霭文塲，壮岁飞腾青琐郎。
献纳承平欲尧舜，扶持危难冀宣光。
贾生旷达仍伤鵩，平仲精忠亦殒荒。
自古青蝇能黑白，玉华旧事已凄凉。
哭吴丞相元中二首·其二
作者：李纲
朝代：宋

宣和之季靖康初，同力同心卫帝居。
扶毂共升新日月，谪官难守旧田庐。
孔光温室不言树，陆贽忠州戒着书。
叹息端荘士君子，岂随草木腐丘墟。
哭吴丞相元中二首·其二
作者：李纲
朝代：宋

宣和之季靖康初，同力同心卫帝居。扶毂共升新日月，谪官难守旧田庐。孔光温室不言树，陆贽忠州戒著书。叹息端庄士君子，岂随草木腐丘墟。
哭宗留守汝霖
作者：李纲
朝代：宋

时危念人杰，济物须材雄。寻常龌龊姿，讵可收奇功。英英宗夫子，邈与古人同。抱器实磊落，秉心郁精忠。彯缨仕州县，山立不妄从。青松虽未高，已足凌蒿蓬。涉世多龃龉，失官久龙钟。擢居河朔郡，烟尘正昏蒙。今上在藩邸，持节使虏中。力争不可往，高牙建元戎。王室遂再造，廊庙当畴庸。同朝共排媢，一麾江汉东。见我论世故，慷慨泪沾胸。荐之守留钥，付以节制隆。惠政附疲瘵，威声慑奸凶。金汤治城堑，楼橹欻以崇。出师京洛间，屡挫黠虏锋。邦畿千里宁，誇说百岁翁。抗疏请还阙，北伐归两宫。辞直志鲠亮，天子为动容。奸谀更切齿，恨未能关弓。乃同归鄛人，感愤殒厥躬。皇天不慭遗，吾道何其穷。骅骝竟委离，冀北群遂空。梁摧大厦倾，谁与扶穹窿。安能百身赎，坐为四海恫。人亡国殄瘁，天意真懵懵。中原气萧瑟，洒涕临西风。
哭宗留守汝霖
作者：李纲
朝代：宋

时危念人杰，济物须材雄。
寻常龌龊姿，讵可收奇功。
英英宗夫子，邈与古人同。
抱器实磊落，秉心郁精忠。
彯缨仕州县，山立不妄从。
青松虽未髙，已足凌蒿蓬。
涉世多龃龉，失官久龙钟。
擢居河朔郡，烟尘正昬蒙。
今上在藩邸，持节使虏中。
力争不可往，髙牙建元戎。
王室遂再造，廊庙当畴庸。
同朝共排媢，一麾江汉东。
见我论世故，慷慨泪沾胸。
荐之守留钥，付以节制隆。
惠政附疲瘵，威声慑姦凶。
金汤治城堑，楼橹欻以崇。
出师京洛间，屡挫黠虏锋。
邦畿千里宁，夸说百岁翁。
抗疏请还阙，北伐归两宫。
辞直志鲠亮，天子为动容。
姦谀更切齿，恨未能关弓。
乃同归鄛人，感愤殒厥躬。
皇天不憗遗，吾道何其穷。
骅骝竟委离，冀北羣遂空。
梁摧大厦倾，谁与扶穹窿。
安能百身赎，坐为四海恫。
人亡国殄瘁，天意真懵懵。
中原气萧瑟，洒涕临西风。
哭许崧老右丞二首
作者：李纲
朝代：宋

夫子相知一纪前，定交握手自忘年。长松老鹤骨格古，粹玉精金操守坚。出入三朝昭大节，漂流万里正华颠。皇天不整遗元老，空使苍生共黯然。多闻直谅复疏通，近世交游少似公。盖代才名同贾谊，平生述作类扬雄。笔踪高古今那有，诗调清新老更工。知识年来凋丧尽，不堪衰泪落秋风。
哭许崧老右丞二首·其一
作者：李纲
朝代：宋

夫子相知一纪前，定交握手自忘年。
长松老鹤骨格古，粹玉精金操守坚。
出入三朝昭大节，漂流万里正华颠。
皇天不愸遗元老，空使苍生共黯然。
哭许崧老右丞二首·其一
作者：李纲
朝代：宋

夫子相知一纪前，定交握手自忘年。长松老鹤骨格古，粹玉精金操守坚。出入三朝昭大节，漂流万里正华颠。皇天不整遗元老，空使苍生共黯然。
哭许崧老右丞二首·其二
作者：李纲
朝代：宋

多闻直谅复疏通，近世交游少似公。盖代才名同贾谊，平生述作类扬雄。笔踪高古今那有，诗调清新老更工。知识年来凋丧尽，不堪衰泪落秋风。
哭许崧老右丞二首·其二
作者：李纲
朝代：宋

多闻直谅復疏通，近世交游少似公。
盖代才名同贾谊，平生述作类扬雄。
笔踪髙古今那有，诗调清新老更工。
知识年来凋丧尽，不堪衰泪落秋风。
唐工部员外郎杜甫
作者：李纲
朝代：宋

子美以诗鸣，今古无对手。当时谪仙人，长句颇先后。精深律切处，故自非其偶。而况郊岛徒，何敢窥户牖。有如登岱宗，众山皆培塿。又如观武库，剑戟靡不有。高辞媲丘坟，古意篆蝌蚪。苍苍雪中松，濯濯风前柳。云烟纷卷舒，雷电划奔走。澹然众态俱，沾丐随所取。平生忠义心，多向诗中剖。忧国与爱君，诵说不离口。饥寒窘衣食，容貌村野叟。自以稷契期，此理人胜不。中兴作谏臣，戎马方践蹂。上疏救房琯，亦足知素守。一跌不复振，造物意岂苟。欲使穷吟哦，专志如矇瞍。辛苦盗贼中，妻子或颠仆。布衾冷似铁，晨爨乏升斗。冒雪斸黄精，呼儿理鱼笱。萧条秦陇间，不废诗千首。依严遂入蜀，幕府备宾友。草堂浣花溪，颇复事南亩。乱离又飘泊，累若丧家狗。云安曲米春，巫峡风土陋。扁舟下瞿唐，留滞湖湘久。家事竟何成，丹诀空系肘。凄凉耒阳县，醉死竟坐酒。虽烦微之铭，不返鄠杜柩。谁将樽中渌，一酹泉下朽。诗篇垂琳琅，长作蛟龙吼。
唐工部员外郎杜甫
作者：李纲
朝代：宋

子美以诗鸣，今古无对手。
当时谪仙人，长句颇先后。
精深律切处，故自非其偶。
而况郊岛徒，何敢窥户牖。
有如登岱宗，众山皆培塿。
又如观武库，剑戟靡不有。
髙辞嫓丘坟，古意篆蝌蚪。
苍苍雪中松，濯濯风前柳。
云烟纷卷舒，雷电划奔走。
澹然众态俱，沾丐随所取。
平生忠义心，多向诗中剖。
忧国与爱君，诵说不离口。
饥寒窘衣食，容貌村野叟。
自以稷契期，此理人胜不。
中兴作谏臣，戎马方践蹂。
上疏救房管，亦足知素守。
一跌不復振，造物意岂苟。
欲使穷吟哦，専志如蒙瞍。
辛苦盗贼中，妻子或颠仆。
布衾冷似铁，晨爨乏升斗。
冒雪斸黄精，呼儿理鱼笱。
萧条秦陇间，不废诗千首。
依严遂入蜀，幕府备宾友。
草堂浣花溪，颇復事南亩。
乱离又飘泊，纍若丧家狗。
云安曲米春，巫峡风土陋。
扁舟下瞿唐，留滞湖湘久。
家事竟何成，丹诀空繫肘。
凄凉耒阳县，醉死竟坐酒。
虽烦微之铭，不返鄠杜柩。
谁将樽中渌，一酹泉下朽。
诗篇垂琳琅，长作蛟龙吼。
唐植甫左司挽词二首
作者：李纲
朝代：宋

践历高华久，巍然誉望崇。典章谙故熟，翰墨老弥工。鲠亮传家法，清忠迈古风。温温江玉砚，同閟九原中。夙昔钦贤业，何知共里闾。忘年遇我厚，谪宦识公初。小岭亲高论，灵斋见异书。凄凉真一梦，追想涕涟洳。
唐植甫左司挽词二首·其一
作者：李纲
朝代：宋

践历高华久，巍然誉望崇。典章谙故熟，翰墨老弥工。鲠亮传家法，清忠迈古风。温温江玉砚，同閟九原中。
唐植甫左司挽词二首·其一
作者：李纲
朝代：宋

践历髙华久，巍然誉望崇。
典章谙故熟，翰墨老弥工。
骾亮传家法，清忠迈古风。
温温江玉砚，同閟九原中。
唐植甫左司挽词二首·其二
作者：李纲
朝代：宋

夙昔钦贤业，何知共里闾。忘年遇我厚，谪宦识公初。小岭亲高论，灵斋见异书。凄凉真一梦，追想涕涟洳。
唐植甫左司挽词二首·其二
作者：李纲
朝代：宋

夙昔钦贤业，何知共里闾。
忘年遇我厚，谪宦识公初。
小岭亲髙论，灵斋见异书。
凄凉真一梦，追想涕涟洳。
唐植甫左司许出示所藏红丝砚輙成短歌奉呈并简顾子美
作者：李纲
朝代：宋

羲和整御升旸谷，赤云夹日如飞鹜。
晶光下射东方山，石卵含丹孕岩腹。
谁令巧匠凿山骨，截此頳坚一肪玉。
琢为巨砚形制奇，中有彤云烂盈目。
端溪美璞色马肝，黟歙珍胚纹雾縠。
岂知至宝出嵎夷，散绮浮花彩尤缛。
凤咮空闻名字佳，龙尾苦笑规模俗。
谩夸眉子鬬婵娟，休认明眸类鸲鹆。
顾眄幸蒙君子知，拂拭自远尘埃辱。
火轮炫熀赤乌流，墨海奫沦玄兔浴。
千金象管雕镂精，百炼松煤龙麝馥。
怒猊渇骥纵奔拏，春蚓秋蛇相绾束。
楮生便觉肌理妍，毛颖何尝免冠秃。
公家三世擅直声，此砚提携资简牍。
力侔天地掌中迴，胆落姦谀笔端戮。
固宜秘玩不轻示，神物护持无輙黩。
窗明几凈斋阁深，日暖风清霭松竹。
试将墨妙写新诗，落笔烟云叹神速。
矧公早年曾饵丹，龟鹤精神鬓毛绿。
久卧商山茹紫芝，行度天门骑白鹿。
猗兰玉树富阶庭，黄卷青缃剩编轴。
愿言什袭遗云仍，大笔髙文永相续。
唐植甫左司许出示所藏红丝砚辄成短歌奉呈并简顾子美
作者：李纲
朝代：宋

羲和整御升旸谷，赤云夹日如飞鹜。晶光下射东方山，石卵含丹孕岩腹。谁令巧匠凿山骨，截此赪坚一肪玉。琢为巨砚形制奇，中有彤云烂盈目。端溪美璞色马肝，黟歙珍胚纹雾縠。岂知至宝出嵎夷，散绮浮花彩尤缛。凤咮空闻名字佳，龙尾苦笑规模俗。谩誇眉子斗婵娟，休认明眸类鸲鹆。顾眄幸蒙君子知，拂拭自远尘埃辱。火轮炫熀赤乌流，墨海奫沦玄兔浴。千金象管雕镂精，百鍊松煤龙麝馥。怒猊渴骥纵奔拿，春蚓秋蛇相绾束。楮生便觉肌理妍，毛颖何尝免冠秃。公家三世擅直声，此砚提携资简牍。力侔天地掌中回，胆落奸谀笔端戮。固宜秘玩不轻示，神物护持无辄黩。窗明几净斋阁深，日暖风清霭松竹。试将墨妙写新诗，落笔烟云叹神速。矧公早年曾饵丹，龟鹤精神鬓毛绿。久卧商山茹紫芝，行度天门骑白鹿。猗兰玉树富阶庭，黄卷青缃剩编轴。愿言什袭遗云仍，大笔高文永相续。
善权即事十首
作者：李纲
朝代：宋

荆溪移棹雪漫漫，皓色连空眼界宽。练带萦回迷罨画，玉屏崷崒失铜官。风飘珠蕊来玄圃，槎泛银潢到广寒。安得丹青似摩诘，生绡写作画图看。十日荆溪雪未晴，敲冰聊作善权行。最怜击碎琼瑶片，欲爱长闻环佩声。百仞岩端仙梵过，千株松下老僧迎。斯游自觉平生少，颇怪淹留景太清。雪著溪山澹复浓，行舟疑在玉壶中。云藏半岭深难见，冰塞长川邈未通。赖有僧房容假榻，未应尘迹叹飘蓬。劳生梦幻成何事，万古闲愁一笑空。山崦溪湾三四家，竹篱茅舍暮烟斜。仙村自种田田玉，梅径疑开处处花。近渚冰销迷浴鹭，远村烟暝数栖鸦。年年值雪长为客，对此悽然感岁华。小童又报雪花飞，深炷炉烟欲起时。淅沥乍闻经竹叶，飘萧初看著松枝。南人共讶何曾见，北顾深颦有所思。牢落无言自搔首，却惊华发顿成丝。一夜凝寒雪意浓，禅房睡美不闻钟。起看银色三千界，更忆瑶台十二重。戴白苍官尤觉好，折腰青士若为容。暮晴透出寒蟾色，为照溪头群玉峰。连日风云匝地阴，玉花飞舞满烟岑。竹窗夜色棋方适，书幌朝寒酒倍斟。幸有高人同胜赏，不妨佳处得幽寻。庭前暗积知多少，自策筇枝探浅深。山空鸟雀傍檐楹，景邃惟闻钟鼓声。懒瓒但知煨紫芋，少陵何处斸黄精。江南寇盗休无赖，塞北烟尘迄未平。太息浮生端值此，不如无念契无生。霁色初开雪未融，坐来风撼落长松。林芿趫捷缘饥鼠，洞壑深沉蛰老龙。致远未须金騕袅，凭高且看玉芙蓉。丰年最有田家乐，雪屋何妨入夜舂。朝来鸟雀报新晴，乍喜窗间日影明。糁径杨花浑寂寞，倚檐冰柱漫峥嵘。早梅向暖垂垂发，好鸟知时得得鸣。从此阳光渐舒畅，放回春色满江城。
善权即事十首·其一
作者：李纲
朝代：宋

荆溪移棹雪漫漫，皓色连空眼界宽。练带萦回迷罨画，玉屏崷崒失铜官。风飘珠蕊来玄圃，槎泛银潢到广寒。安得丹青似摩诘，生绡写作画图看。
善权即事十首·其一
作者：李纲
朝代：宋

荆溪移棹雪漫漫，皓色连空眼界寛。
练带萦迴迷罨画，玉屏崷崒失铜官。
风飘珠蘂来玄圃，槎泛银潢到广寒。
安得丹青似摩诘，生绡写作图画看。
善权即事十首·其七
作者：李纲
朝代：宋

连日风云匝地阴，玉花飞舞满烟岑。竹窗夜色棋方适，书幌朝寒酒倍斟。幸有高人同胜赏，不妨佳处得幽寻。庭前暗积知多少，自策筇枝探浅深。
善权即事十首·其七
作者：李纲
朝代：宋

连日风云匝地阴，玉花飞舞满烟岑。
竹窗夜色碁方适，书幌朝寒酒倍斟。
幸有髙人同胜赏，不妨佳处得幽寻。
庭前暗积知多少，自策笻枝探浅深。
善权即事十首·其三
作者：李纲
朝代：宋

雪着溪山澹復浓，行舟疑在玉壶中。
云藏半岭深难见，冰塞长川邈未通。
赖有僧房容假榻，未应尘迹叹飘蓬。
劳生梦幻成何事，万古闲愁一笑空。
善权即事十首·其三
作者：李纲
朝代：宋

雪著溪山澹复浓，行舟疑在玉壶中。云藏半岭深难见，冰塞长川邈未通。赖有僧房容假榻，未应尘迹叹飘蓬。劳生梦幻成何事，万古闲愁一笑空。
善权即事十首·其九
作者：李纲
朝代：宋

霁色初开雪未融，坐来风撼落长松。林芿趫捷缘饥鼠，洞壑深沉蛰老龙。致远未须金騕袅，凭高且看玉芙蓉。丰年最有田家乐，雪屋何妨入夜舂。
善权即事十首·其九
作者：李纲
朝代：宋

霁色初开雪未融，坐来风撼落长松。
林芿趫捷缘饥鼠，洞壑深沉蛰老龙。
致远未须金騕褭，凭髙且看玉芙蓉。
丰年最有田家乐，雪屋何妨入夜舂。
善权即事十首·其二
作者：李纲
朝代：宋
体裁：七言律诗

十日荆溪雪未晴，敲冰聊作善权行。最怜击碎琼瑶片，欲爱长闻环佩声。百仞岩端仙梵过，千株松下老僧迎。斯游自觉平生少，颇怪淹留景太清。
善权即事十首·其五
作者：李纲
朝代：宋

小童又报雪花飞，深炷炉烟欲起时。淅沥乍闻经竹叶，飘萧初看著松枝。南人共讶何曾见，北顾深颦有所思。牢落无言自搔首，却惊华发顿成丝。
善权即事十首·其五
作者：李纲
朝代：宋

小童又报雪花飞，深炷鑪烟欲起时。
淅沥乍闻经竹叶，飘萧初看着松枝。
南人共讶何曾见，北顾深颦有所思。
牢落无言自搔首，却惊华髪顿成丝。
善权即事十首·其八
作者：李纲
朝代：宋
体裁：七言律诗

山空鸟雀傍檐楹，景邃惟闻钟鼓声。懒瓒但知煨紫芋，少陵何处斸黄精。江南寇盗休无赖，塞北烟尘迄未平。太息浮生端值此，不如无念契无生。
善权即事十首·其六
作者：李纲
朝代：宋

一夜凝寒雪意浓，禅房睡美不闻钟。
起看银色三千界，更忆瑶台十二重。
戴白苍官尤觉好，折腰青士若为容。
暮晴透出寒蟾色，为照溪头羣玉峰。
善权即事十首·其六
作者：李纲
朝代：宋

一夜凝寒雪意浓，禅房睡美不闻钟。起看银色三千界，更忆瑶台十二重。戴白苍官尤觉好，折腰青士若为容。暮晴透出寒蟾色，为照溪头群玉峰。
善权即事十首·其十
作者：李纲
朝代：宋
体裁：七言律诗

朝来鸟雀报新晴，乍喜窗间日影明。糁径杨花浑寂寞，倚檐冰柱漫峥嵘。早梅向暖垂垂发，好鸟知时得得鸣。从此阳光渐舒畅，放回春色满江城。
善权即事十首·其四
作者：李纲
朝代：宋
体裁：七言律诗

山崦溪湾三四家，竹篱茅舍暮烟斜。仙村自种田田玉，梅径疑开处处花。近渚冰销迷浴鹭，远村烟暝数栖鸦。年年值雪长为客，对此悽然感岁华。
喜迁莺 其一 自池阳泛舟
作者：李纲
朝代：宋

江天霜晓。对万顷雪浪，云涛弥渺。远岫参差，烟树微茫，阅尽往来人老。浅沙别浦极望，满目馀霞残照。暮云敛，放一轮明月，窥人怀抱。杳杳。千里恨，玉人一别，梦断无音耗。手捻江梅，枝头春信，欲寄算应难到。画船片帆浮碧，更值风高波浩。几时得向尊前，销却许多烦恼。
喜迁莺·晋师胜淝上
作者：李纲
朝代：宋
体裁：词

长江千里，限南北，雪浪云涛无际。天险难逾，人谋克壮，索虏岂能吞噬！阿坚百万南牧，倏忽长驱吾地。破强敌，在谢公处画，从容颐指。奇伟！淝水上，八千戈甲，结阵当蛇豕。鞭弭周旋，旌旗麾动，坐却北军风靡。夜闻数声鸣鹤，尽道王师将至。延晋祚，庇烝民，周雅何曾专美。
喜迁莺·江天霜晓
作者：李纲
朝代：宋
体裁：词

江天霜晓。
对万顷雪浪，云涛弥渺。
远岫参差，烟树微茫，阅尽往来人老。
浅沙别浦极望，满目馀霞残照。
暮云敛，放一轮明月，窥人怀抱。
杳杳。
千里恨，玉人一别，梦断无音耗。
手拈江梅，枝头春信，欲寄算应难到。
画船片帆浮碧，更值风高波浩。
几时得向尊前，销却许多烦恼。
喜迁莺·边城寒早
作者：李纲
朝代：宋
体裁：词

边城寒早。对漠漠暮秋，霜风烟草。战□长闲，刁斗无声，空使荷戈人老。陇头立马极目，万里长城古道。感怀处，问仲宣云乐，从军多少。缥缈。云岭外，夕烽一点，塞上传光小。玉帐尊罍，青油谈笑，肯把壮怀销了。画楼数声残角，吹彻梅花霜晓。愿岁岁静烟尘，羌虏常修邻好。
喜迁莺·边城寒早
作者：李纲
朝代：宋
体裁：词

边城寒早。恣骄虏、远牧甘泉丰草。铁马嘶风，毡裘凌雪，坐使一方云扰。庙堂折冲无策，欲幸坤维江表。叱群议，赖寇公力挽，亲行天讨。缥缈。銮辂动，霓旌龙旆，遥指澶渊道。日照金戈，云随黄伞，径渡大河清晓。六军万姓呼舞，箭发敌酋难保。虏情慑，誓书来，从此年年修好。
喜迁莺·边城寒早
作者：李纲
朝代：宋

边城寒早。恣骄虏、远牧甘泉丰草。铁马嘶风，毡裘凌雪，坐使一方云扰。庙堂折冲无策，欲幸坤维江表。叱群议，赖寇公力挽，亲行天讨。缥缈。銮辂动，霓旌龙旆，遥指澶渊道。日照金戈，云随黄伞，径渡大河清晓。六军万姓呼舞，箭发狄酋难保。虏情慑，誓书来，从此年年修好。
喜迁莺·长江千里
作者：李纲
朝代：宋
体裁：词

长江千里。限南北、雪浪云涛无际。天险难逾，人谋克壮，索虏岂能吞噬。阿坚百万南牧，倏忽长驱吾地。破强敌，在谢公处画，从容颐指。奇伟。淝水上，八千戈甲，结阵当蛇豕。鞭弭周旋，旌旗麾动，坐却北军风靡。夜闻数声鸣鹤，尽道王师将至。延晋祚，庇烝民，周雅何曾专美。
喜迁莺（塞上词）
作者：李纲
朝代：宋

边城寒早。对漠漠暮秋，霜风烟草。战□长闲，刁斗无声，空使荷戈人老。陇头立马极目，万里长城古道。感怀处，问仲宣云乐，从军多少。缥缈云岭外，夕烽一点，塞上传光小。玉帐尊罍，青油谈笑，肯把壮怀销了。画楼数声残角，吹彻梅花霜晓。愿岁岁静烟尘，羌虏常修邻好。
喜迁莺（自池阳泛舟）
作者：李纲
朝代：宋

江天霜晓。对万顷雪浪，云涛氵弥渺远岫参差，烟树微茫，阅尽往来人老。浅沙别浦极望，满目余霞残照。暮云敛，放一轮明月，窥人怀抱。杳杳。千里恨，玉人一别，梦断无音耗。手捻江梅，枝头春信，欲寄算应难到。画船片帆浮碧，更值风高波浩。几时得向尊前，销却许多烦恼。
喜雨
作者：李纲
朝代：宋

北风吹云云不开，濛濛细雨和烟来。舟行虽阻亦可喜，润泽及物诚佳哉。我辞闽岭遵江渚，百日皆晴未尝雨。江淮旱暵已踰年，牟麦焦枯但黄土。漕渠千里不复通，况复巨寇兴兵戎。从兹一雨百事散，愿化灾疹为康丰。
喜雨
作者：李纲
朝代：宋

北风吹云云不开，蒙蒙细雨和烟来。
舟行虽阻亦可喜，润泽及物诚佳哉。
我辞闽岭遵江渚，百日皆晴未尝雨。
江淮旱暵已踰年，牟麦焦枯但黄土。
漕渠千里不復通，况復巨寇兴兵戎。
从兹一雨百事散，愿化灾疹为康丰。
嘉禾道中遇夏侯子阳
作者：李纲
朝代：宋

京华契阔已再冬，扁舟野岸欣相逢。天寒水远飞霜风，谈笑坐觉回春容。年踰七十两颊红，真气上溯泥丸宫。剖符南海窥祝融，欲求丹砂访葛洪。问予执笔侍九重，胡为谪堕溪山中。迂愚久合亲耕农，君恩未报徒忡忡。飘零孤迹随断蓬，他日相忆看云鸿。
嘉禾道中遇夏侯子阳
作者：李纲
朝代：宋

京华契阔已再冬，扁舟野岸欣相逢。
天寒水远飞霜风，谈笑坐觉迴春容。
年踰七十两颊红，真气上泝泥丸宫。
剖符南海窥祝融，欲求丹砂访葛洪。
问予执笔侍九重，胡为谪堕溪山中。
迂愚久合亲耕农，君恩未报徒忡忡。
飘零孤迹随断蓬，他日相忆看云鸿。
四月六日离容南陆行趋藤山路崎岖然夹道皆松阴山俺田家景物类闽中殊可喜也赋古风一篇
作者：李纲
朝代：宋

孟夏草木长，清阴散扶疏。葱笼竹树间，石磴蟠萦纡。嗟我事行役，弥年困征途。及兹理归鞍，敢复论崎岖。深谷四无景，高岩倚天衢。稍从平川行，遂得田家居。篱落静窈窕，桑麻郁纷敷。新秧绿映水，鸡犬鸣相呼。中原暗锋镝，胡马方长驱。此岂桃花源，幽深了如无。逝将适闽岭，买田自耕锄。结庐乱山中，聊以全妻孥。
四月六日离容南陆行趋藤山路崎岖然夹道皆松阴山俺田家景物类闽中殊可喜也赋古风一篇
作者：李纲
朝代：宋

孟夏草木长，清阴散扶疏。
葱笼竹树间，石磴蟠萦纡。
嗟我事行役，弥年困征途。
及兹理归鞍，敢復论崎岖。
深谷四无景，髙岩倚天衢。
稍从平川行，遂得田家居。
篱落静窈窕，桑麻郁纷敷。
新秧绿映水，鷄犬鸣相呼。
中原暗锋镝，胡马方长驱。
此岂桃花源，幽深了如无。
逝将适闽岭，买田自耕锄。
结庐乱山中，聊以全妻孥。
四皓
作者：李纲
朝代：宋

皓发庞眉四老翁，商山采尽紫芝丛。安刘毕竟成何事，空堕留侯巧计中。
四皓
作者：李纲
朝代：宋

皓髪庞眉四老翁，商山采尽紫芝丛。
安刘毕竟成何事，空堕留侯巧计中。
四花四首 其一 芙蓉
作者：李纲
朝代：宋

浥露披风浩莫收，嫣然秀色照清秋。佳人日暮来何处，翠袖红妆相对愁。
四花四首 其四 鸡冠
作者：李纲
朝代：宋

花蕊成冠巧学鸡，刻雕谁谓染胭脂。晓来得雨犹鲜好，却似昂然欲斗时。
四花四首·红蕉
作者：李纲
朝代：宋
体裁：七言绝句

但见风来摇翠尾，那知露下濯红英。色空须信元同体，谁把丹青与染成。
四花四首·芙蓉
作者：李纲
朝代：宋

浥露披风浩莫收，嫣然秀色照清秋。佳人日暮来何处，翠袖红妆相对愁。叶卷须虬朵朵圆，化工如解刻雕然。金灯玉柱归天上，何事生来小槛前。但见风来摇翠尾，那知露下濯红英。色空须信元同体，谁把丹青与染成。花蕊成冠巧学鸡，刻雕谁谓染胭脂。晓来得雨犹鲜好，却似昂然欲斗时。
四花四首·芙蓉
作者：李纲
朝代：宋

浥露披风浩莫收，嫣然秀色照清秋。
佳人日暮来何处，翠袖红粧相对愁。
四花四首·金灯
作者：李纲
朝代：宋
体裁：七言绝句

叶卷须虬朵朵圆，化工如解刻雕然。金灯玉柱归天上，何事生来小槛前。
四花四首·鸡冠
作者：李纲
朝代：宋

花蘂成冠巧学鸡，刻雕谁谓染胭脂。
晓来得雨犹鲜好，却似昂然欲斗时。
圆通寺与觉老步月
作者：李纲
朝代：宋
体裁：七言绝句

石耳峰前松桧香，月华天影夜茫茫。道人试道依溪水，何似曹溪一派长。
垓下
作者：李纲
朝代：宋

鸿沟已画天下分，汉王未肯空回军。诸侯大会壁垓下，戈甲耀日如屯云。夜闻四面楚歌起，天命人心知去已。拔山盖世霸图空，却叹当时骓不逝。帐中美人身姓虞，悲歌起饮聊踟蹰。数行泪下竟别去，仓皇不得同驰驱。明眸皓齿为黄土，草木含愁照今古。依然听曲自低昂，岂忆平生离别苦。
垓下
作者：李纲
朝代：宋

鸿沟已画天下分，汉王未肯空迴军。
诸侯大会壁垓下，戈甲耀日如屯云。
夜闻四面楚歌起，天命人心知去已。
拔山盖世霸图空，却嘆当时骓不逝。
帐中美人身姓虞，悲歌起饮聊踟蹰。
数行泪下竟别去，仓皇不得同驰驱。
明眸皓齿为黄土，草木含愁照今古。
依然听曲自低昂，岂忆平生离别苦。
墨戏六首 其一 拳蠹
作者：李纲
朝代：宋

屈折金石瘦，偃蹙虬龙怒。萧然少生意，端为根中蠹。
墨戏六首 其三 宿枝
作者：李纲
朝代：宋

疏筠轻带粉，老叶饱经霜。试问枝头实，何年集凤凰。
墨戏六首 其二 枯折
作者：李纲
朝代：宋

岁晚风号寒，琅玕半吹折。虽残栖凤枝，终抱凌霄节。
墨戏六首·宿枝
作者：李纲
朝代：宋

疏筠轻带粉，老叶饱经霜。
试问枝头实，何年集鳯凰。
墨戏六首·引根
作者：李纲
朝代：宋
体裁：五言绝句

土润引新萌，虬鞭独处行。此君人不厌，何惜满林生。
墨戏六首·拳蠧
作者：李纲
朝代：宋

屈折金石瘦，偃蹙虬龙怒。
萧然少生意，端为根中蠧。
墨戏六首·拳蠹
作者：李纲
朝代：宋

屈折金石瘦，偃蹙虬龙怒。萧然少生意，端为根中蠹。岁晚风号寒，琅玕半吹折。虽残栖凤枝，终抱凌霄节。疏筠轻带粉，老叶饱经霜。试问枝头实，何年集凤凰。解箨能几日，成阴不待春。天然为谁笑，风露一枝新。土润引新萌，虬鞭独处行。此君人不厌，何惜满林生。养就箨龙儿，斓斑角未齐。斧斤休纵手，会看拂云霓。
墨戏六首·新叶
作者：李纲
朝代：宋
体裁：五言绝句

解箨能几日，成阴不待春。天然为谁笑，风露一枝新。
墨戏六首·枯折
作者：李纲
朝代：宋

歳晚风号寒，琅玕半吹折。
虽残栖鳯枝，终抱凌霄节。
墨戏六首·迸笋
作者：李纲
朝代：宋
体裁：五言绝句

养就箨龙儿，斓斑角未齐。斧斤休纵手，会看拂云霓。
士特见和复次前韵
作者：李纲
朝代：宋

丘园命驾未应回，三径还同蒋诩开。盘谷初能容蕙帐，钧天无复梦瑶台。稚年尚忆嬉游处，老境相从归去来。幸有西山供醉眼，不妨吟望思悠哉。
士特见和復次前韵
作者：李纲
朝代：宋

丘园命驾未应迴，三径还同蒋诩开。
盘谷初能容蕙帐，钧天无復梦瑶台。
稚年尚忆嬉游处，老境相从归去来。
幸有西山供醉眼，不妨吟望思悠哉。
夜坐
作者：李纲
朝代：宋

春夜沈沈灯影明，卷书兀坐忽三更。不知船外风多少，但听满江波浪声。波涛漠漠雨纷纷，夜泊江南烟水村。慨念平生都不寝，可怜心事向谁论。
夜坐·其一
作者：李纲
朝代：宋
体裁：七言绝句

春夜沈沈灯影明，卷书兀坐忽三更。不知船外风多少，但听满江波浪声。
夜坐·其二
作者：李纲
朝代：宋
体裁：七言绝句

波涛漠漠雨纷纷，夜泊江南烟水村。慨念平生都不寝，可怜心事向谁论。
夜坐三绝句
作者：李纲
朝代：宋

春夜沈沈气倍清，残编读彻忽三更。金釭挑尽空搔首，又听檐间雨滴声。平生最喜夜看书，人静心閒乐有馀。识尽古人兴废事，何如一枕梦华胥。中宵风雨透窗纱，独坐无聊却念家。三月浙江无信息，寒灯何事结成花。
夜坐三绝句·其一
作者：李纲
朝代：宋
体裁：七言绝句

春夜沈沈气倍清，残编读彻忽三更。金釭挑尽空搔首，又听檐间雨滴声。
夜坐三绝句·其三
作者：李纲
朝代：宋
体裁：七言绝句

中宵风雨透窗纱，独坐无聊却念家。三月浙江无信息，寒灯何事结成花。
夜坐三绝句·其二
作者：李纲
朝代：宋

平生最喜夜看书，人静心閒乐有余。
识尽古人兴废事，何如一枕梦华胥。
夜坐三绝句·其二
作者：李纲
朝代：宋

平生最喜夜看书，人静心閒乐有馀。识尽古人兴废事，何如一枕梦华胥。
夜坐观书
作者：李纲
朝代：宋
体裁：七言绝句

铜漏丁丁杂雨声，夜凉兀坐已三更。十年奔走成何事，依旧韦编对短檠。
夜坐观斗
作者：李纲
朝代：宋

帝车运转天沈沈，杓携龙角魁枕参。斡旋造化岂终极，斟酌元气分阳阴。物随南北自生死，时系俯仰成古今。摄提大角顺所指，其馀万象徒森森。舜观玑衡齐七政，致治不独薰风琴。后来方士诚幻怪，罡步禬禳难究寻。闽山春月多雾雨，夜霁天影高而深。七星错落挂北户，芒寒色正方照临。我来瞻仰但再拜，颇见天地照回心。酒浆不挹西柄揭，讵敢更作诗人箴。
夜坐观斗
作者：李纲
朝代：宋

帝车运转天沈沈，杓携龙角魁枕参。
斡旋造化岂终极，斟酌元气分阳阴。
物随南北自生死，时繫俯仰成古今。
摄提大角顺所指，其余万象徒森森。
舜观玑衡齐七政，致治不独薫风琴。
后来方士诚幻怪，罡步禬禳难究寻。
闽山春月多雾雨，夜霁天影髙而深。
七星错落挂北户，芒寒色正方照临。
我来瞻仰但再拜，颇见天地照回心。
酒浆不挹西柄揭，讵敢更作诗人箴。
夜坐闻笛
作者：李纲
朝代：宋
体裁：七言绝句

栉栉银云点太清，一天风露月华明。数声何处吹横笛，引起离家去国情。
夜寝梦游泗上观重建僧伽塔才两层塔以今春同普照王寺焚荡殆尽岂大士有意再来此土乎觉而赋诗以纪之
作者：李纲
朝代：宋

至人于世何所求，随缘应物初不留。缘合则应散则休，起灭幻境如浮沤。僧伽塔踞淮泗流，火焚水转岁几周。国家崇奉德更优，雍熙所建无与俦。层层金碧巧雕锼，凿石作址蟠龙虬。檐间宝铃韵琳璆，势插霄汉神为谋。瑞光焕发垂珠旒，青天白日烂不收。崔巍高殿耸飞楼，千楹万柱烟云浮。谁知兴废相绸缪，铁马驰突横戈矛。四方群盗起如蟊，付以一炬成荒丘。慈航济物众所庥，舍我去矣真可忧。昨宵梦到淮上洲，窣堵再造工方鸠。千章巨木回万牛，此岂有意重来不。塔成大士还旧游，更扶休运三千秋。
夜寝梦游泗上观重建僧伽塔纔两层塔以今春同普照王寺焚荡殆尽岂大士有意再来此土乎觉而赋诗以纪之
作者：李纲
朝代：宋

至人于世何所求，随缘应物初不留。
缘合则应散则休，起灭幻境如浮沤。
僧伽塔踞淮泗流，火焚水转岁几周。
国家崇奉德更优，雍熙所建无与俦。
层层金碧巧雕锼，凿石作址蟠龙虬。
檐间宝铃韵琳璆，势插霄汉神为谋。
瑞光焕发垂珠旒，青天白日烂不收。
崔巍髙殿耸飞楼，千楹万柱烟云浮。
谁知兴废相绸缪，铁马驰突横戈矛。
四方羣盗起如蟊，付以一炬成荒丘。
慈航济物众所庥，舍我去矣真可忧。
昨宵梦到淮上洲，窣堵再造工方鸠。
千章巨木回万牛，此岂有意重来不。
塔成大士还旧游，更扶休运三千秋。
夜月独坐二绝句
作者：李纲
朝代：宋

冰轮杳杳碾层空，独坐凄然秋色中。深院无人共清景，静闻金井落梧桐。广寒宫殿碧霄傍，散下霏霏风露香。斟酌姮娥怜我老，故窥书幌照人床。
夜月独坐二绝句·其一
作者：李纲
朝代：宋
体裁：七言绝句

冰轮杳杳碾层空，独坐凄然秋色中。深院无人共清景，静闻金井落梧桐。
夜月独坐二绝句·其二
作者：李纲
朝代：宋
体裁：七言绝句

广寒宫殿碧霄傍，散下霏霏风露香。斟酌姮娥怜我老，故窥书幌照人床。
夜泊繁昌
作者：李纲
朝代：宋

系缆繁昌口，清江夜渺然。寒星随浪闪，孤月向人圆。汉渚乘槎客，云川控鲤仙。何须论往事，且泛碧波船。
夜泊繁昌
作者：李纲
朝代：宋

繫缆繁昌口，清江夜渺然。
寒星随浪闪，孤月向人圆。
汉渚乘槎客，云川控鲤仙。
何须论往事，且泛碧波船。
夜霁天象明润仰观有感成一百韵时岁在斗荧惑在氐微甚辰镇陵犯于翼轸间夜半斗杓转占帝座未明台星尚拆云
作者：李纲
朝代：宋
体裁：古风

昊穹运宸极，示人文灿然。万象森布列，七曜纷回还。体物具六扰，面朝别三垣。德隆乃循轨，政错因失躔。日月有薄蚀，星辰或相挻。晕适与佩玦，精祲光属联。灾祥本人致，销弭术在焉。譬犹五藏病，察色推其原。讵有使之者，一气兆所先。应病投药石，厥疾尚可痊。恬不加料理，瞑眩知何缘。愈病当以药，弭灾当以言。苦言逆人耳，龟筴穷根源。甘言悦人意，无乃有后艰。虚心行正说，天道咫尺间。太戊正厥事，桑谷反为妍。宋景知爱民，法星退亦遄。精诚所感格，应效犹衡权。尧舜曰钦若，七政齐玑璿。周公戒成王，敬德享历年。奈何后世士，导使不畏天。为子傲厥考，获罪安祷旃。论议肇熙丰，猷为终政宣。皇天岂无意，儆戒良拳拳。长星踰万丈，赤气夜缤纷。是为兵革祥，厥异古未闻。台谏既钳舌，太史亦讳论。事始初破睦，衅成继开燕。至今为厉阶，祸难相连延。迨于靖康初，储皇御乾坤。胡雏遽犯顺，铁骑凌天阍。虽含恭俭姿，顾乏英伟臣。邪正相杂揉，盈庭事纷纭。机会一朝失，安危自兹分。愚儒不远虑，贼退已安眠。岂无绕朝策，谁著祖生鞭。彗孛扫紫微，急怒如戈鋋。谀臣秘其事，犹欲饰以文。踰月始避殿，何以应乎乾。黠虏再称兵，东都满旌旃。金汤失险固，豺虎肆噬吞。八骏狩沙漠，神州遂崩奔。坐令鸱枭徒，盗据黄屋尊。上帝眷明德，中兴属吾君。建炎继大统，威令赫以新。四海望膏泽，攘戎拯斯民。光明日初出，照烛穷天渊。阴云忽蔽塞，寰宇陡蒙昏。迄今四寒暑，天变何其繁。日中有黑子，翩若燕雀翻。赤氛环斗枢，黑祲如突烟。三台日离拆，帝座亦屡迁。连年盛夏寒，雨霖日联绵。昨宵偶晴霁，仰视青霄端。五纬失躔次，荧惑仅如钱。太白扬其辉，入镇光相联。灾变不虚发，天心尚周旋。岌然国势蹙，人谋益回邅。飘腾寇骄横，搏逐踰鹰鹯。前年蹂关陜，杀气摩东川。去年破山东，轻骑犯淮壖。今年扰江湖，深寇台与温。东南几藩府，接境遭刘虔。将帅望风遁，巨贼摩其肩。屠戮到稚乳，焚烧无尺椽。翠华亦飘荡，泛海御楼船。士卒颇携贰，谁与守四边。内变不能弭，何以禦外患。哀哉烝黎心，戴宋何其坚。肝脑涂草野，不忍负国恩。乃知祖宗德，渗漉深渊泉。如何廊庙谋，略不加矜怜。堂堂艺祖业，挥斥极八埏。谁陈退避策，一一欲弃捐。儿戏失两河，甘心丧中原。虽为东南行，初不治篱藩。东晋有江左，保守百馀年。问谁居腹心，王导与谢安。强藩总重兵，控扼摧凶奸。坐待天下定，此理恐太漫。胡不法光武，奋起由空拳。劳身马上治，介冑被沾汗。履危救民死，国祚乃复传。正如大厦倾，扶持极艰难。一日葺一日，旧业傥可全。略不事撑拄，摧压何由完。厥今谁股肱，前辙或未悛。尚容狐鼠辈，寝庙恣穴穿。但为一身谋，真若蚁慕膻。风雨正凌暴，不顾栋宇颠。宵人用必危，范子何其贤。嗟我素愚拙，三朝荷陶甄。愧无徙薪策，徒有燋头愆。罪大幸不死，归途极洄沿。废食念宗社，伤心痛元元。不知狂言发，感愤成此篇。何当采诗人，为致冕旒前。虽膺斧钺诛，暝目无所冤。史鰌以尸谏，一语不敢烦。君臣同修德，庶可回苍圆。
夜霁天象明润仰观有感成一百韵时岁在斗荧惑在氐微甚辰镇陵犯于翼轸间夜半斗杓转占帝座未明台星尚拆云
作者：李纲
朝代：宋

昊穹运宸极，示人文灿然。万象森布列，七曜纷回还。体物具六扰，面朝别三垣。德隆乃循轨，政错因失躔。日月有薄蚀，星辰或相挻。晕适与佩玦，精祲光属联。灾祥本人致，销弭术在焉。譬犹五藏病，察色推其原。讵有使之者，一气兆所先。应病投药石，厥疾尚可痊。恬不加料理，瞑眩知何缘。愈病当以药，弭灾当以言。苦言逆人耳，龟筴穷根源。甘言悦人意，无乃有后艰。虚心行正说，天道咫尺间。太戊正厥事，桑谷反为妍。宋景知爱民，法星退亦遄。精诚所感格，应效犹衡权。尧舜曰钦若，七政齐玑璿。周公戒成王，敬德享历年。奈何后世士，导使不畏天。为子傲厥考，获罪安祷旃。论议肇熙丰，猷为终政宣。皇天岂无意，儆戒良拳拳。长星踰万丈，赤气夜缤纷。是为兵革祥，厥异古未闻。台谏既钳舌，太史亦讳论。事始初破睦，衅成继开燕。至今为厉阶，祸难相连延。迨于靖康初，储皇御乾坤。胡雏遽犯顺，铁骑凌天阍。虽含恭俭姿，顾乏英伟臣。邪正相杂揉，盈庭事纷纭。机会一朝失，安危自兹分。愚儒不远虑，贼退已安眠。岂无绕朝策，谁著祖生鞭。彗孛扫紫微，急怒如戈鋋。谀臣秘其事，犹欲饰以文。踰月始避殿，何以应乎乾。黠虏再称兵，东都满旌旃。金汤失险固，豺虎肆噬吞。八骏狩沙漠，神州遂崩奔。坐令鸱枭徒，盗据黄屋尊。上帝眷明德，中兴属吾君。建炎继大统，威令赫以新。四海望膏泽，攘戎拯斯民。光明日初出，照烛穷天渊。阴云忽蔽塞，寰宇陡蒙昏。迄今四寒暑，天变何其繁。日中有黑子，翩若燕雀翻。赤氛环斗枢，黑祲如突烟。三台日离拆，帝座亦屡迁。连年盛夏寒，雨霖日联绵。昨宵偶晴霁，仰视青霄端。五纬失躔次，荧惑仅如钱。太白扬其辉，入镇光相联。灾变不虚发，天心尚周旋。岌然国势蹙，人谋益回邅。飘腾寇骄横，搏逐踰鹰鹯。前年蹂关陜，杀气摩东川。去年破山东，轻骑犯淮壖。今年扰江湖，深寇台与温。东南几藩府，接境遭刘虔。将帅望风遁，巨贼摩其肩。屠戮到稚乳，焚烧无尺椽。翠华亦飘荡，泛海御楼船。士卒颇携贰，谁与守四边。内变不能弭，何以禦外患。哀哉烝黎心，戴宋何其坚。肝脑涂草野，不忍负国恩。乃知祖宗德，渗漉深渊泉。如何廊庙谋，略不加矜怜。堂堂艺祖业，挥斥极八埏。谁陈退避策，一一欲弃捐。儿戏失两河，甘心丧中原。虽为东南行，初不治篱藩。东晋有江左，保守百馀年。问谁居腹心，王导与谢安。强藩总重兵，控扼摧凶奸。坐待天下定，此理恐太漫。胡不法光武，奋起由空拳。劳身马上治，介冑被沾汗。履危救民死，国祚乃复传。正如大厦倾，扶持极艰难。一日葺一日，旧业傥可全。略不事撑拄，摧压何由完。厥今谁股肱，前辙或未悛。尚容狐鼠辈，寝庙恣穴穿。但为一身谋，真若蚁慕膻。风雨正凌暴，不顾栋宇颠。宵人用必危，范子何其贤。嗟我素愚拙，三朝荷陶甄。愧无徙薪策，徒有燋头愆。罪大幸不死，归途极洄沿。废食念宗社，伤心痛元元。不知狂言发，感愤成此篇。何当采诗人，为致冕旒前。虽膺斧钺诛，暝目无所冤。史鳅以尸谏，一语不敢烦。君臣同修德，庶可回苍圆。
夜霁天象明润仰观有感成一百韵时岁在斗荧惑在氐微甚辰镇陵犯于翼轸间夜半斗杓转占帝座未明台星尚拆云
作者：李纲
朝代：宋

昊穹运宸极，示人文灿然。
万象森布列，七曜纷迴还。
体物具六扰，面朝别三垣。
德隆乃循轨，政错因失躔。
日月有薄蚀，星辰或相挻。
晕适与佩玦，精祲光属聮。
灾祥本人致，销弭术在焉。
譬犹五藏病，察色推其原。
讵有使之者，一气兆所先。
应病投药石，厥疾尚可痊。
恬不加料理，瞑眩知何缘。
愈病当以药，弭灾当以言。
苦言逆人耳，龟筴穷根源。
甘言悦人意，无乃有后艰。
虚心行正说，天道咫尺间。
太戊正厥事，桑谷反为妍。
宋景知爱民，法星退亦遄。
精诚所感格，应效犹衡权。
尧舜曰钦若，七政齐玑璇。
周公戒成王，敬德享历年。
奈何后世士，导使不畏天。
为子傲厥考，获罪安祷旃。
论议肈熙丰，猷为终政宣。
皇天岂无意，儆戒良拳拳。
长星踰万丈，赤气夜缤纷。
是为兵革祥，厥异古未闻。
台谏既钳舌，太史亦讳论。
事始初破睦，衅成继开燕。
至今为厉阶，祸难相连延。
迨于靖康初，储皇御干坤。
胡雏遽犯顺，铁骑凌天阍。
虽含恭俭姿，顾乏英伟臣。
邪正相杂揉，盈庭事纷纭。
机会一朝失，安危自兹分。
愚儒不远虑，贼退已安眠。
岂无绕朝策，谁着祖生鞭。
彗孛扫紫微，急怒如戈鋋。
谀臣秘其事，犹欲饰以文。
踰月始避殿，何以应乎干。
黠虏再称兵，东都满旌旜。
金汤失险固，豺虎肆噬吞。
八骏狩沙漠，神州遂崩奔。
坐令鸱枭徒，盗据黄屋尊。
上帝眷明德，中兴属吾君。
建炎继大统，威令赫以新。
四海望膏泽，攘戎拯斯民。
光明日初出，照烛穷天渊。
阴云忽蔽塞，寰宇陡蒙昏。
迄今四寒暑，天变何其繁。
日中有黑子，翩若鷰雀翻。
赤氛环斗枢，黑祲如突烟。
三台日离拆，帝座亦屡迁。
连年盛夏寒，雨霖日聮绵。
昨宵偶晴霁，仰视青霄端。
五纬失躔次，荧惑仅如钱。
太白扬其辉，入镇光相联。
灾变不虚发，天心尚周旋。
岌然国势蹙，人谋益迴邅。
飘腾寇骄横，搏逐踰鹰鹯。
前年蹂关陜，杀气摩东川。
去年破山东，轻骑犯淮壖。
今年扰江湖，深寇台与温。
东南几藩府，接境遭刘虔。
将帅望风遁，巨贼摩其肩。
屠戮到稚乳，焚烧无尺椽。
翠华亦飘荡，泛海御楼船。
士卒颇携貮，谁与守四边。
内变不能弭，何以御外患。
哀哉烝黎心，戴宋何其坚。
肝脑涂草野，不忍负国恩。
乃知祖宗德，渗漉深渊泉。
如何廊庙谋，略不加矜怜。
堂堂艺祖业，挥斥极八埏。
谁陈退避策，一一欲弃捐。
儿戏失两河，甘心丧中原。
虽为东南行，初不治篱藩。
东晋有江左，保守百余年。
问谁居腹心，王导与谢安。
强藩总重兵，控扼摧凶姦。
坐待天下定，此理恐太漫。
胡不法光武，奋起由空拳。
劳身马上治，介冑被霑汗。
履危救民死，国祚乃復传。
正如大厦倾，扶持极艰难。
一日葺一日，旧业傥可全。
略不事撑拄，摧压何由完。
厥今谁股肱，前辙或未悛。
尚容狐鼠辈，寝庙恣穴穿。
但为一身谋，真若蚁慕羶。
风雨正凌暴，不顾栋宇颠。
宵人用必危，范子何其贤。
嗟我素愚拙，三朝荷陶甄。
愧无徙薪策，徒有燋头愆。
罪大幸不死，归途极洄沿。
废食念宗社，伤心痛元元。
不知狂言发，感愤成此篇。
何当采诗人，为致冕旒前。
虽膺斧钺诛，暝目无所寃。
史鰌以尸谏，一语不敢烦。
君臣同修德，庶可迴苍圆。
大小二廪石
作者：李纲
朝代：宋
体裁：七言绝句

仙家何事亦赢粮，廪石团团峙道傍。应驾斑龙耕紫石，深储芝玉廪中藏。
大小藏岩
作者：李纲
朝代：宋

玉棺插徧两岩傍，石罅开如小洞房。
炼就阳魂归紫府，空余灵骨此中藏。
大小藏岩
作者：李纲
朝代：宋

玉棺插遍两岩傍，石罅开如小洞房。鍊就阳魂归紫府，空馀灵骨此中藏。
大王峰
作者：李纲
朝代：宋
体裁：七言绝句

孤峰拔地与天通，为问仙人羽化踪。鸾鹤不知何去也，玉楼金锁白云封。
大隐屏
作者：李纲
朝代：宋

高峰崛起翠微屏，何事呼为大隐名。自是市朝人不到，非关洞户锁峥嵘。
大隐屏
作者：李纲
朝代：宋

髙峰崛起翠微屏，何事呼为大隐名。
自是市朝人不到，非关洞户锁峥嵘。
天宁老齐珏录庆馀师开堂疏见示
作者：李纲
朝代：宋
体裁：七言绝句

一别闽山三十年，重来相见两依然。烦师录示当时语，犹喜曹溪一派传。
天柱峰
作者：李纲
朝代：宋

巉巉千丈插烟空，始见天南一柱峰。绝顶雾开擎日月，半岩云暝噫雷风。俯临万壑林芿秀，高压群山气象雄。谁道共工曾触折，断鳌端是女娲功。
天柱峰
作者：李纲
朝代：宋

巉巉千丈插烟空，始见天南一柱峰。
绝顶雾开擎日月，半岩云暝噫雷风。
俯临万壑林芿秀，髙压羣山气象雄。
谁道共工曾触折，断鳌端是女娲功。
天王院新塑释迦像金色珠赞
作者：李纲
朝代：宋

稽首释迦文，善逝天人师。缘终示寂灭，无量舍利子。悉建窣堵波，天人共瞻礼。像法住世间，化导诸有情。亦示大神变，摄伏不信者。璀璨真金色，清净妙宝珠。即彼土木中，现此希奇事。有来瞻礼者，随取即与之。既与出愈多，不可为量数。当观舍利子，及此金色珠。坚固与虚脆，无异无差别。佛子具智慧，悉发敬信心。勇猛勿复疑，归依无上道。
天王院新塑释迦像金色珠赞
作者：李纲
朝代：宋

稽首释迦文，善逝天人师。
缘终示寂灭，无量舍利子。
悉建窣堵波，天人共瞻礼。
像法住世间，化导诸有情。
亦示大神变，摄伏不信者。
璀璨真金色，清浄妙宝珠。
即彼土木中，现此希奇事。
有来瞻礼者，随取即与之。
既与出愈多，不可为量数。
当观舍利子，及此金色珠。
坚固与虚脆，无异无差别。
佛子具智慧，悉发敬信心。
勇猛勿復疑，归依无上道。
太平观道士植瑞香于檐庑间可爱颇恨不及其花时为赋小诗
作者：李纲
朝代：宋

道人心境闲，种花白云乡。
交柯碧珊瑚，薿薿众叶光。
弱质资灌溉，孤根怯清霜。
治畦檐庑间，晏温借朝阳。
我来恨太晚，不见花吐房。
想像正开时，淡紫兼微黄。
濯濯炫秀色，霏霏㒟天香。
空余风露枝，璀璨绕逥廊。
地灵草木润，长与兰蕙芳。
明年花更好，矫首遥相望。
太平观道士植瑞香于檐庑间可爱颇恨不及其花时为赋小诗
作者：李纲
朝代：宋

道人心境闲，种花白云乡。交柯碧珊瑚，薿薿众叶光。弱质资灌溉，孤根怯清霜。治畦檐庑间，晏温借朝阳。我来恨太晚，不见花吐房。想像正开时，淡紫兼微黄。濯濯炫秀色，霏霏㒟天香。空馀风露枝，璀璨绕回廊。地灵草木润，长与兰蕙芳。明年花更好，矫首遥相望。
太平观道士植瑞香于檐庑间可爱颇恨不及其花时为赋小诗
作者：李纲
朝代：宋
体裁：古风

道人心境闲，种花白云乡。交柯碧珊瑚，薿薿众叶光。弱质资灌溉，孤根怯清霜。治畦檐庑间，晏温借朝阳。我来恨太晚，不见花吐房。想像正开时，淡紫兼微黄。濯濯炫秀色，霏霏袅天香。空馀风露枝，璀璨绕回廊。地灵草木润，长与兰蕙芳。明年花更好，矫首遥相望。
奉同王丰甫韵
作者：李纲
朝代：宋

年来华发忽盈头，欲驾云帆访十洲。且向林泉穷胜赏，更欣樽俎接英游。江山醉眼浑如梦，风月疏帘与上钩。旧国旧都何处是，不堪回首仲宣楼。
奉同王丰甫韵
作者：李纲
朝代：宋

年来华髪忽盈头，欲驾云帆访十洲。
且向林泉穷胜赏，更欣樽俎接英游。
江山醉眼浑如梦，风月疏帘与上鈎。
旧国旧都何处是，不堪回首仲宣楼。
奉寄吕丞相元直
作者：李纲
朝代：宋

出拥彫戈入衮衣，江城重咏我公归。手扶日月还黄道，足履星辰上紫微。已集群英熙帝载，好施长策复邦畿。海滨病叟无他望，侧耳天声畅国威。年来衰病不堪论，华发萧萧满鬓根。药杵声中销晦朔，羲书画里见天真。山僧结社成初定，野老扶筇过远村。休运定知兴复近，剩筛曲蘖入瓶盆。
奉寄吕丞相元直·其一
作者：李纲
朝代：宋

出拥彫戈入衮衣，江城重咏我公归。手扶日月还黄道，足履星辰上紫微。已集群英熙帝载，好施长策复邦畿。海滨病叟无他望，侧耳天声畅国威。
奉寄吕丞相元直·其一
作者：李纲
朝代：宋

出拥雕戈入衮衣，江城重咏我公归。
手扶日月还黄道，足履星辰上紫微。
已集羣英熙帝载，好施长策復邦畿。
海滨病叟无他望，侧耳天声畅国威。
奉寄吕丞相元直·其二
作者：李纲
朝代：宋

年来衰病不堪论，华发萧萧满鬓根。药杵声中销晦朔，羲书画里见天真。山僧结社成初定，野老扶筇过远村。休运定知兴复近，剩筛曲蘖入瓶盆。
奉寄吕丞相元直·其二
作者：李纲
朝代：宋

年来衰病不堪论，华髪萧萧满鬓根。
药杵声中销晦朔，羲书画裏见天真。
山僧结社成初定，野老扶笻过远村。
休运定知兴復近，剩筛曲蘖入瓶盆。
奉寄李泰发端明
作者：李纲
朝代：宋

一别东吴不记年，饱经忧患各林泉。知公置酒常高会，顾我杜门惟熟眠。无分去为汤饼客，有缘来作荔枝仙。越溪闽岭无多地，步月看云只黯然。
奉寄李泰发端明
作者：李纲
朝代：宋

一别东吴不记年，饱经忧患各林泉。
知公置酒常髙会，顾我杜门惟熟眠。
无分去为汤饼客，有缘来作荔枝仙。
越溪闽岭无多地，步月看云只黯然。